Udal-webgunera egindako bisita kopurua % 5,45 igo zen 2018an, aurreko urtearekin alderatuta — Eibarko Udala\nUdal-webgunera egindako bisita kopurua % 5,45 igo zen 2018an, aurreko urtearekin alderatuta\nUdalaren www.eibar.eus web-orriak 321.375 bisita izan zituen iaz. Eta, guztira, 157.861 bisitari izan ziren. Datuek argi erakusten dute bisitak igo egin direla 2017 urtearekin alderatuta; zehazki, 16.597 bisita gehiago izan zituen webak. 2018an, erabiltzaileek gehien erabili zuten hizkuntza gaztelania izan zen eta, jarraian, euskara. Aurreko urteetan bezala, Eibar, Donostia eta Bilbotik jaso zituen 2018an bisitari gehien udalaren web-orriak.\nEibarko Udalaren web-orrira -www.eibar.eus- egindako bisita kopuruak gora egin zuen 2018an, aurreko urtearekin alderatuta. Hala, udal-webgunearen bisita kopurua % 5,45 igo zen iaz. Guztira, udalaren web-orriak 157.861 erabiltzailek edo bisitarik egindako 321.375 bisita edo saio izan zituen. Datuek argi erakusten dute bisita kopurua igo egin dela 2017arekin konparatuta; izan ere, 16.597 bisita edo saio gehiago izan ziren. Gainera, bisita kopuru handiena 2018ko martxoaren 19an -2.546 saiorekin, guztira- eta 2018ko urtarrilaren 5ean -1.661 bisitarekin- izan ziren.\nBestalde, udal-webguneko erabiltzaileek 2018an gehien erabili zuten hizkuntza gaztelania izan zen; % 77k, zehazki. Euskara, berriz, % 23k aukeratu zuten.\nEspainiatik jaso zituen bisitari gehien 2018an udal webguneak; rankinean, AEB (Ameriketako Estatu Batuak), Peru eta Mexiko datoz ondoren. Halaber, Euskal Herrian, Eibar, Donostia eta Bilbo hirietatik jaso zituen bisitari gehien www.eibar.eus web-orriak; sailkapenean lehenengo posizioetan 2017ko hiri berdinak izan ziren iaz.\nGehien ikusitako atalak: Kultura eta Tramiteak\n2018an, erabiltzaileek, guztira, 941.206 orrialde ikusi zituzten Eibarko Udalaren web-orrian; 727.875 gazteleraz (% 77) eta beste 213.331 orrialde euskaraz (% 23). Gazteleraz gehien ikusitako atalak Kultura, Tramiteak eta zerbitzuak, Udala, Agenda eta Albisteak izan ziren. Bestalde, bisitariek euskaraz gehien ikusi zituzten orrialdeak honako hauek izan ziren: Tramiteak eta zerbitzuak, Kultura, Udala, Abisuak eta Albisteak.\nMugikorren erabilerak ere gorantz jarraitu du eta bisitarien % 48,86 izan da gure webgunera sakelakotik sartu dena. Bestalde, ordenagailuetatik sartu direnen kopurua % 46,75 izan da eta gainontzeko % 4,39 tabletetatik.\nSare sozialen bidez ere bisita kopuru handia lortu zuen udal-webguneak 2018 urtean. Iaz, 321.375 bisita edo saio izan ziren guztira, eta 17.780 gizarte-sareen bitartez izan ziren. Eibarko Udalaren Facebook-eko orrialdearen bidez, 14.526 saio edo bisita lortu ziren, eta Twitterreko kontu ofizialetik, 3.172 bisita.\nUdal-webguneko orrialde nagusia.\netiketak: webgunea, Eibar, datuak, estatistikak


Egurraren euskal sektorea COVID-19ren aurrean indarrak batu ditu funtsezko jarduerak eten ez daitezen - SPRI\nIa ikusten ez diren lanak egiten dituzte: berotzeko erabiltzen diren pelletaz hornitzen dituzte ospitaleak eta egoitzak, salgaiak garraiatzeko paletak ematen dituzte, produktu farmazeutikoetarako eta elikagaietarako bilgarriak hornitzen dituzte, egunkari-paperaren horniduraz arduratzen dira eta baita eskari handia duen komuneko paperaren horniduraz ere.\nOsasun eta farmazia-sektoreekin edo elikagaien banaketarekin batera, badira koronabirusaren aurkako konfinamendu-egoera honetan funtsezkotzat ezarri diren beste sektore batzuk. Horien lana ezinbestekoa da, eguneroko jarduera geldi ez dadin. Horietako bat basoaren eta zuraren sektorea da; nahiz eta oso agerikoa ez izan, beharrezkoa da. Sektorea Baskegurren inguruan bilduta dago, egunotan aholkularitza-lanak indartu dituen elkartea, egurraren arloko eragile guztiek Covid-19 pandemiaren ondoriozko araudiak eta laguntzak ezagutu ditzaten.\nSektore honen lana baliagarria da, besteak beste, arrazoi hauengatik: ospitaleei eta adinekoen egoitzei energia emateko, bilgarri eta bilgarrietarako ezinbestekoak diren kartoiei edo paletei esker salgaien garraioa errazteko, prentsa banatzeko paper-hornidura bermatzeko, edo, era berean, eskari handia duen komuneko papera bermatzeko.\nEuskadi ia osorik egurrez auto-hornitzen da, eta hurbileko materialen aldeko apustua egiten du. Zuraren % 70a basozainek eta tokiko errematatzaileek kudeatutako euskal basoetatik dator; % 28a mugakideak diren komunitateetan jasotzen da; eta bakarrik % 2a inportatzen da. Sektorearen atzean balio-kate oso bat dago: basoen kudeaketa, garraiolariak, zerrategiak, zerrautsa eta pelletak egiten arduratzen direnak, eta azken kontsumoa.\nBeroa ospitaleetarako, egoitzetarako eta negutegietarako\nEgun hauetan, ospitaleek eta adinekoen egoitzek beren ahalmenen mugaraino funtzionatu behar izan dute, eta premia handiak izan dituzte energiaren arloan. Horietako batzuk energia berriztagarrietaz eta baso-bioenergiaz ‘elikatzen’ dira, berokuntzarako eta ur bero sanitariorako. Adibidez, Gorlizko ospitale publikoaren kasua, astero-astero euskal mendietan jatorria duen bioerregai karga bat jasotzen baitu. Baita Tolosako Asunción klinika, Galdakaoko ospitalea (beste energia batzuez gain, pelletak ere erabiltzen ditu) eta Santa Marinako ospitalea ere.\nBiotermiak bezalako enpresak hornidura horietaz arduratzen dira. “Baita adinekoen egoitzetan ere, hala nola Miranda Fundazioa Barakaldon, Aspaldiko Portugaleten edo Zorroaga Gipuzkoan”, zehaztu du Mikel Garay enpresa honen arduradunak. Gainera, bioenergiaz hornitzen ditu baratzezaintzako ekoizleak, Covid-19ren krisi honetan funtsezkoa den beste sektore bat: “Badira hornitzen ditugun berotegiak, hala nola Garitano anaiak, Mungian”, adierazi du Garayk, energia hori “negutegietako tenperatura ez jaisteko aire beroa bultzatzeko” erabiltzen dela gaineratuz. Neikerrek Zamudion eta Arkauten dituen zentroetan ere erabiltzen dute sistema hau.\nSupermerkatuetarako paleak eta enbalajeak\nBiotermiak Ebakiren instalazioetan sortzen den biomasa jasotzen du. Muxikan dagoen zerrategi hau Estatuko handiena da, eta 4.0. industrian eta teknologia berriekin murgilduta dagoen enpresa da. Bere jarduera bitan banatzen da: lehenik, lehen eraldaketa deritzona da. Hau da, enborrak taula bihurtzen dira, zura produktu mota guztietan eraldatzeko moduan, sinpleenetatik (bilgarriak) konplexuenetara (eraikuntzarako egiturak). Bigarren eraldaketan, zurezko paletak eta bilgarriak, arotzeria industrialerako osagaiak eta biomasa (pelletak) ekoizten dira. Produktuen portzentaje handi bat banaketa handian erabiltzen da, supermerkatuetan salduko diren elikagaiak, edariak, produktu higienikoak eta abar biltzeko.\nEduardo Marquez Ebakiko gerenteak azaldu duenez, “urtean milioi bat” palet ekoizten dute, “baina, gainera, beste batzuek ekoizten dituzten beste bi milioiren baliokidea den egurra saltzen dugu”. Hori dela eta, penintsulako ekoizle nagusietako bat da. Enpresak kontsumitzen duen egurraren erdia bere baliabideekin biltzen du; gainerako egurrarentzat beste hornitzaileengana jotzen du. “Kudeaketaren % 70a modu jasangarrian ziurtatutako tokiko ustiategietatik dator”, zehaztu du.\nErregaietarako erabiltzen diren ezpalei eta pelletei dagokienez, “garapen potentzial oso altua duen erregaiak dira, erraz erreplika daitezkeenak“, azaldu du Marquezek. Biomasa “Euskadin energia ekoizteko ahalmen handiena duen iturri berriztagarria” dela azpimarratu du, eguzkiaren edo haizearen gainetik.\nKartoia, funtsezko elementua\nZuraren balio-kate osoan eragile askok parte hartzen dute: baso-lanak egiten dituzten errematatzaileak, garraiolariak, zerrategiak edo baliabide horien balorizazio energetikoan espezializatutako enpresak.\nBasoen eta azken kontsumoaren arteko bidea, funtsezko elementuak daude, hala nola bilgarri eta bilgarrietarako balio duen kartoia, funtsezko sektoreek maiz erabiltzen dutena (elikadura, farmaziak, etab.). Smurfit Kappa Central Forestal, Iurretan egoitza duen enpresa, paperaren nazioarteko enpresa bateko kide da, 35 herrialdetan 245 planta dituena. Multinazional hau munduko liderra da kartoi-uhinez sortutako bilgarrien arloan. Bizkaiko instalazioetan, enbalatze-paperean espezializatuta daude, pentsuentzako zakuak, zementua, animalien elikagaiak eta abarretan erabiltzen dena. Haien produktuak mundu osoan zehar saltzen dira.\nCentral Forestal enpresak zura erosi eta sailkatu egiten du, trazabilitate bermatuarekin eta iraunkortasun-ziurtagiriarekin. Iurretan 225 langile ditu, eta beste hainbeste zeharka lanean. Gaur egungo pandemiaren ondorioz, multinazionalak ekoizpena areagotu du bere lantegietan, herritarrei oinarrizko ondasunak hornitzeko fluxua ziurtatzeko. Bizkaiko egoitzan “jada egunean 24 orduz lan egiten dugu urteko 365 egunetan”, zehaztu du Kepa Albizu arduradunak, eta kartoia hornitzearen garrantzia azpimarratu du: “Ez gara jabetzen menditik iritsitako produktuak zenbat aldiz erabiltzen ditugu: ezpainzapiak, komuneko papera, mahaian erabiltzen dugun papera… Horregatik hornidura bermatu behar da. Kartoirik ez badago, premia biziko ondasun askoren entrega guztiak geldiarazten dira“.\nHornitzen dituzten produktuen artean, elikaduraren sektorerako mota guztietako packaging–a dago: haragiak edo arrainak, frutak eta barazkiak, esnekiak, okindegia eta gozogintza, animalientzako janaria, jaki izoztuak, gozogintza, kontserbak, etxeko garbiketa. Baita farmazia arloan ere. Horregatik, sektore hori funtsezkoa dela erabaki da osasun-krisiaren lehen egunetik. “Ahalegin handia egiten ari gara eta helburua lortu dugu. Hori aldarrikatu egin behar dugu “, amaitu du Albizuk.


«Hezbola»: berrikuspenen arteko aldeak - Wikipedia, entziklopedia askea.\n«Hezbola»: berrikuspenen arteko aldeak\n16:42, 4 apirila 2015ko berrikusketa\n24 bytes added , Duela 5 urte\n06:50, 27 martxoa 2015ko berrikusketa (aldatu)\nt (Removing Link FA template (handled by wikidata))\n16:42, 4 apirila 2015ko berrikusketa (aldatu) (desegin)\n'''Hezbola'''<ref>'''Hezbola''' da [[arabiera]]tiko euskarazko transkripzioa. Beste sistema batzuen arabera, honakoak izan daitezke: ''Hizbullah'', ''Hezbollah'', ''Hizbollah'', ''Hezballah'', ''Hizballah'', ''Hisbollah'' edo ''Hizb Allah''</ref> ([[arabiera]]z حزب الله, ''ḥizbu-llāh'', ''"[[Jainko]]aren Alderdia"'') [[Siria]]ren eta [[Iran]]en aldeko erakunde [[islamismo|islamista]] [[libano]]ar bat da, adar politiko bat eta beste armatu bat dituena. []an Iranen eta []an Libanon sortu zen, orduko okupazio [[israel]]darrari erantzuteko asmoz. Gaur egungo bere lider nagusia [[Hassan Nasrallah]] da.\n[[Ruhola Khomeini]] [[aiatola]]ren ([[Irango Iraultza]]ko liderra) ideologia islamista [[xiitarxiismo|xiitarra]]ra jarraitzen du. [[Amal]] mugimenduarekin batera (Siriaren aldekoa eta Hezbolaren aliatua), Libanoko komunitate xiitarraren ikur politiko eta militar nagusia da (xiitarrak herrialdeko talde erlijiosorik garrantzitsuena dira).\nHezbola [[Libanoko historia#Gerra zibila|Libanoko Gerra Zibilean]] agertu zen lehen aldiz Khomeiniren jarraitzaile xiitarren milizia gisa. Erakundearen hiru helburu nagusiak ondorengoak dira: Libanon [[Mendebaldeko gizartea|mendebaldeko]] [[kolonialismo]]arekin zer ikusia duen guztia deuseztea, [[Kataeb]] alderdia zigortzea eta Libanon [[errepublika islamiko]]a ezartzea.


“Durangoko eta Zornotzako emakumeen kartzelak bereziki gogorrak izan ziren, zuzendaritzak ahaztuta eta utzita izan zituelako” - Durangaldea - Anboto.org\n“Durangoko eta Zornotzako emakumeen kartzelak bereziki gogorrak izan ziren, zuzendaritzak ahaztuta eta utzita izan zituelako”\nJone Guenetxea 2019-10-25 09:21\nGaur egun El Carmelo ikastetxea dagoen eraikina emakumeen kartzela izan zen 1939 eta 1947. urteen artean. Datu gutxi ezagutzen dira presondegiaren inguruan. Ascensión Badiola historialariak liburu batean jaso ditu dokumentazio eta lekukotza guztiak.\nZein testuingurutan sortu zen Zornotzako kartzela?\nEstatu osoan, emakumeentzako kartzelen zirkuitu bat sortu zuten. Katalunian hasi ziren: Tarragonan, Gironan, Bartzelonan... Mallorcakoa ere oso gogorra izan zen. Andaluzian ere kartzela asko sortu zituzten. Garrantzitsuena Malagakoa izan zen. Madrilen Ventasekoa zegoen, Las Trece Rosas emakume taldea egon zenekoa. Guadalajaran, Oviedon...\nSaturraranekoak, Durangokoak eta Zornotzakoak kategoria bera izan zuten. 1939-1940. urteen artean sortutako kartzelak izan ziren, emakumeen kartzela zentral lez. Emakume errepublikarrak zeuden han, eta kartzela batetik bestera eramaten zituzten.\nKartzelen inguruan egiten zuten propaganda oso bestelakoa zen.\nRedención deituriko aldizkari bat kaleratzen zuten propaganda legez. Propaganda horretan, presoek jasotako hezkuntza eta horrelakoak aipatzen zituzten. Zornotzako kartzelako argazki bat kaleratu zuten, emakume batzuk josteko tailer batean ageri direna. Argazki horretarako, bereziki prestatu zituzten. Horixe da kartzela horretaz ezagutzen den argazki bakarra. Tailer horretan errejimenerako jantziak egiten zituzten. Irudi hori eman gura zuten, kartzelaren helburuetariko bat berreziketa zelako, mentalitatea aldatzea. Gorriak izateari uztea gura zuten, eta frankismoko emakume idealak sortzea: emakume katolikoa, bere etxea zaintzen zuena, ama ona, emazte ona. Beraz, miliziana lez aritzetik oso urrun zegoen eredu bat zen. Emakume hauek gogor zigortu zituzten. Askok kartzelan amaitu zuten eta asko fusilatu egin zituzten.\nZaila izan da liburuan jasotzen duzun informazio guztia eskuratzea?\nEuskal Autonomia Erkidegoan kokatuta, gerraosteko errepresioari buruzko tesia egin nuen 2015ean. Horrela jakin nuen kartzela hauek existitu zirela. Saturraranera joan nintzen eta 1.200 presoren espedienteak ikusi nituen. Dokumentu horietan, Zornotzako kartzelako espedienteen karatulak ikusi nituen. Durangokoak ere bai. Horrela konturatu nintzen emakumeen kartzela gehiago egon zirela, Saturraranekoaz gainera. Saturraranekoari buruz informazio gehiago dago, espedienteak Oñatiko Artxibo Hitsorikoan daudelako. Orueko Txaletean zegoen Bilboko kartzela probintzialera etorri nintzen, eta, Zornotzakoari buruz galdetzean, ez zuten informaziorik.\nNon aurkitu duzu dokumentazioa?\nSaturraranen egoniko emakumeen espedienteak ikusita, gertatutakoa berreraikitzen ahalegindu naiz. Alde batetik bestera eramaten zituzten kartzela-zirkuitu horretan. Mallorcatik Saturraranera, handik Zornotzara... Emakume asko bost edo sei kartzelatan egon ziren urte berean. Izugarria izan zen. Lekualdatzeak trenez egiten zituzten, ganadua eramateko bagoietan.\nZirkuitu horretako beste kartzela batzuetan ere egon daiteke informazioa?\nBai. Estatuko beste kartzela batzuei buruz historialariak egiten ari diren ikerketak ere informazio iturri izan ditut. Mallorcan eta Valentzian egin dituzte ikerketak, esate baterako.\nAurkitu duzu lekukotzarik?\nTomasa Cuevasen lekukotza izan da garrantzitsuena. Hiru liburu idatzi zituen, Zornotzan eta beste kartzela askotan egondako presoen lekukotzekin. Komunista aktiboa zen. Bere lanari eskerrak, asko dakigu Zornotzako kartzelari buruz. Bestalde, Youtuben ere alderdi komunistako emakumeen testigantzak daude. Lekukoetariko bat Trinidad Gallego emagina da. Tomasa Cuevasegaz batera egon zen preso Zornotzan. Gallegok ama eta amama zituen kartzelan. Hirurek bat egin zuten Zornotzakoan. Emakume honek kontatzen du lurrean lo egiten zutela, ezelango berogailurik barik sasoi hartako neguetan. Emakume bat erditu behar zenean edo umeren bat gaixorik ipintzen zenean mojei deitzen zieten, baina ez zieten jaramonik egiten. Kartzela bakoitzak mediku bat zuen, baina hildakoak egiaztatzera baino ez zen joaten.\nMojek zein paper zuten kartzelan?\nSimona Aspiroz zen nagusia, eta gogor eutsi zion diziplinari. Mojek paper garrantzitsua izan zuten emakumeen kartzeletan, boterea eman zietelako. Gizonen kartzeletan kudeaketaz eta intendentziaz arduratzen ziren, baina emakumeenetan diziplina batzordeko kideak ziren. Beraz, zigorrak eta baldintzapeko askatasuna euren eskuan zegoen. Lekukotzek diotenez, berak gura zuena egin ezean, gutunak apurtu egiten zituen Aspirozek. Beste lekuko batek dioenez, emakume baten umea hil egin zen eta ez zioten agurtzen ere utzi, ez zuelako bere esana egiten. Beraz, kartzelako egoerari emakumeenganako biolentzia hau ere gehitu behar zaio.\nEgon zen Durangaldeko emakumerik Zornotzan?\nEzingo nuke ziurtatu, baina ditugun datuen arabera, ez. Esango nuke hemengo emakumeak beste kartzela batzuetara eraman zituztela. Adibide lez, espioiak izan ziren emakumeak, Red Alavakoak, Madrilera eraman zituzten. Emakumeak euren ingurutik urruntzea eta etenik barik lekualdatzea zen estrategia. Emakumeak alde guztietatik deserrotzea gura zuten, lagunik ez egiteko eta beti etsaiaren menpe egoteko.\nZein zen Zornotzan preso zeuden emakumeen eguneroko bizitza?\nKartzela guztiek arautegi bera zuten. Goizetan, jaiki eta gero, ur beroa ematen zieten gosaltzeko. Ondoren, mezak eta errezuak egiten zituzten. Kartzelako zirkuituan denbora bat zeramatenei, tailerretan lan egiteko baimena ematen zieten. Zornotzan eta estatuko iparraldeko kartzeletan, josteko tailerrak nagusitu ziren.\nBaldintza oso gogorrak zituzten.\nZornotzako presoek gose greba bat egin zuten egoera hori salatzeko. Tomasa Cuevasen bitartez jakin ahal izan dugunez, metrailatu egingo zituela mehatxatu zituen kartzelako zuzendariak. Hala ere, hurrengo egunean, eman zieten ur beroari ortuariren bat bota zioten. Kartzela hau emakumeak usteltzeko prestatutako lekua zen. Zirkuitu osoa horrelakoa zen.\nZeintzuk ezaugarri zituen Zornotzako kartzelak?\nDurangoko eta Zornotzako emakumeen kartzelak bereziki gogorrak izan zirela esango nuke, kartzeletako zuzendaritzak ahaztuta eta utzita izan zituelako. Orokorrean hobekuntzaren bat egiten bazuten, kartzela bi hauek ez ziren aipatu ere egiten. Hala ere, Zornotzakoak beste kartzela batzuk baino askoz ere denbora gehiago iraun zuen zabalik. Saturraranekoa 1944an itxi zuten, eta Zornotzakoa, 1947an. Adibide bat ipintzearren, kartzela guztietan gas anhidridodun kamerak zituzten arropak desinfektatzeko. Zorriak, arkakusoak... denerik izaten zuten emakume presoek. Kamera hauek hiru kartzela probintzialetan zeuden. Saturraranen proiektu bat zegoen. Durangon eta Zornotzan, ezta proiekturik ere. Beste adibide bat: Zornotzako kartzelan aska txiki bat zuten norbere burua garbitzeko, eta ia 1.000 emakume zeuden kartzelan. Ondarretan, gerraren hasieran horrela izan zen, baina gero dutxak egin zizkieten. Zornotzan, ia kartzela zarratzean egin zituzten dutxak.\nZortzi urtean, zenbat emakume pasatu ziren Zornotzako kartzelatik?\nEz dago argi. Nik 1.234 izen bildu ditut. Zornotzako kartzelatik 958 emakumeri baldintzapeko askatasuna eman zieten. Zornotzako erroldan 200 emakumetik gora dokumentatu nituen. Zirkuituan hainbeste mugitzen zirenez, zaila da datu hori ematea. Txostenetan agertzen denez, momentu puntualetan 700-1.000 emakume izan ziren bertan. Azken urtean, 1947an, 300 zeuden. Preso batzuei baldintzapeko askatasuna eman zieten, eta beste asko Segovian zabaldu zuten kartzela berri batera eraman zituzten. Sasoi hartan, indultuak eta zigorren errebisioak egin zituzten. Askok hil arteko zigorra zuten eta hiru urtera murriztu zieten kondena.\nHarrigarria da gaur egunera arte inork gai hau aztertu ez izana.\nKartzela guztiekin gertatu da hau. Nik neuk 2008an jakin nuen Deustuko unibertsitatea kontzentrazio esparrua izan zela. Gauza gutxi dakizkigu. Gerra zibila trauma handia izan da, eta izaten jarraitzen du. Bere sasoian, ez zuten honetaz berba egin, ez alde batekoek ez bestekoek. Ni ikertzen hasi nintzen gehiago jakin gura nuelako, egia jakin gura nuelako.\nLiburuan hainbat datu eta izen publikatu dituzu. Baten bat hartu-emanean ipini da zugaz?\nOraingoz, pertsona batek idatzi dit eta ilusio handia egin dit. Pertsona honen ama eta amama Extremadurakoak ziren eta Zornotzako kartzelan egon ziren. Amak hiru urte zituen kartzela honetan sartu zutenean. Hiru urte zituztenean, umeak banandu egiten zituzten amengandik. Kartzela guztietako politika izan zen. Gerra bat izan zenez, eta kasu askotan familiarik ez zegoenez, umeak adopzioan eman zituzten. Libre gelditzerakoan, amek ezin izan zituzten euren umeak aurkitu. Durangoren kasuan, adibidez, preso batzuek kontatzen dute herriko familiek zaindu zizkietela umeak, amak kartzelatik irten arte. Zornotzaren kasuan aurkitu dudan datu bakarra kartzelan hildako zazpi umerena da.


Goran Bregovicek Baluarten taularatuko du bere balkandar unibertsoa\n"Ezkontza eta Hileten Bandak" lagunduta, igandean joko du Iruñean. Sarreren prezioa 18 eta 32 euro artekoa da.\nGoran Bregovic igandean izango da Iruñean. Argazkia: Nebojsa Babic.\nGoran Bregovicek, “Ezkontza eta Hileten Banda” lagun, “Champagne for gypsies” bere azken lana aurkeztuko du igandean, hilak 3, 19:00etatik aurrera, Iruñean, Baluarte Fundazioaren denboraldiaren barruan.\nSarrerak ohiko bideetatik lor daitezke, 18 eta 32 euro arteko prezioan. Gainera, Gazte Txartela daukatenek 5 euroan erosi ahalko dituzte txartelak 3. gunean, ostiraletik aurrera, betiere, noski, guztiak bukatuta egon ezean.\nSerbiar musikariak ijitoen doinuak berreskuratzeko lanean jarraitzen du, serbiar odisea zabaltzen, “Ezkontza eta Hileten” orkestra ondoan duela.\nAzken bi diskoetan, “Alkohol” eta “Champagne for gypsies”en, are nabarmenagoa da jai giroa, bozkariorako deia. “Ijitoen garaia” Emir Kusturicaren filmaren soinu bandan debuta egin zuenetik, Bregovic ikonoa da, eta munduko hamaika agertokitan jaso dituzte dagoeneko bere zuzenekoen soinu eztanda. Europa ekialdeko kulturen uztarketa eramango du nafar hiriburuko aretora artista balkandarrak.\nBregovicen gitarra eta konponketak gidari, orkestran bulgariarren ahotsak, metal tresnen fanfarrea eta bonbo ezinbestekoa daude orkestran, soinu tradizionalak gaur egunera ekartzeko.


EITB FOCUS pandemiari eta aldarteari buruz: Inkesta gizarteari, 2021eko martxoa\nBigarren dosia bermatzeko EAEren estrategia "ondo" dago, jendartearen ustez\nPublikatuta: 2021/03/13 07:30 (UTC+1) Azken eguneratzea: 2021/03/13 20:40 (UTC+1)\nHorrez gain, galdetutakoen ia erdiak uste dute beste erkidegotan darabiltena baino estrategia egokiago dela Jaurlaritzarena.\nEuskadiren txertaketa plana gainerako erkidegoena baino hobea dela uste dute % 47,3k\nHobera egin du apur bat gizartearen aldarteak, EITB Focusen arabera\nKoronabirusaren aurkako txertoaren bigarren dosia bermatze aldera, Eusko Jaurlaritzak prestakin kopuru bat gordetzearen estrategia "ondo" dago euskal gizartearen irudiko, eta 0-10eko tartean, 6,19ko nota eman diote herritarrek, EITB Focus azken makroinkestak jasotzen duenez. Era berean, beste erkidegoek darabilten estrategiarekin alderatuta, % 47k uste du egokia dela.\nPandemiaren urtemuga baliatuta, EAEko biztanleen iritzia jakin nahi izan du Gizaker etxeak EITB MEDIArentzat egindako galdeketak. Inkesta otsailaren azken astean egin zioten EAEko 1.200 herritarri, telefono bidez.\nCovid-19aren pandemiak urtea bete duen honetan, EAEko herritarrek iazko urrian baino apur bat gogo-aldarte hobea dute. Hala, 0tik 10erako tarte batean, 6,56an kokatu da gizartearen gogobetetasuna, duela bost hilabete baino bi hamarren gorago. Dena dela, aipatzekoa da ohikoa den batez besteko balorazioa baino bi puntu beherago dagoela orain animoa.\nHirugarren eta azken atal honek gizartearen aldartea eta txertaketa izan ditu ardatz. Aurrenekoari dagokionez, eta betiere duela urtebeteko egoera pertsonalarekin erkatuta, galdetutakoen % 58k esan dute "kezkatuago" daudela, eta beste horrenbestek diote "gogaituago" daudela. Ia % 24 batek aitortu duenez, okerrago egiten du lo. Aipatzekoa da pandemiak gogorrago astindu duela emakumeen egoera psikologikoa. Zenbait kasutan, 10 puntu inguruko aldea dago andrazkoen eta gizonezkoen gogo-aldartearen artean. Hartara, emakumezkoen % 54 "nekatuago" daude, gizonezkoen % 40aren aldean. Andrazkoen loa ere eskasagoa da (% 28k txarrago hartzen dute atseden, gizonezkoen % 19ren aurrean).\nOrokorrean, lau pertsonatik hiruren arabera, "oraindik falta bada ere, pandemiatik ateratzen ari gara".\nCovid-19ak bestelako ondorioak ere baditu: gehiago aurrezten omen dugu (itaundutakoen % 53k hala diote), eta galdetutakoen % 26,7k kirol gutxiago egiten du.\nPandemiak familia harremanak kaltetu dituen galdetuta, gehiengo zabal batek (% 84) ezetz erantzun du; itaundutakoen % 15ek, ordea, aitortu dute liskar gehiago izan dituztela. Hori horrela izanik ere, egoera apur bat ezberdina da 15-35 urteko gazteen artean, eta horien %23k aitortu dute giroa gaiztoagoa dela orain etxean.\nTxertaketa prozesua nola kudeatu den hizpide hartu du EITB FOCUSek eta herritarren gehiengoak (% 55) uste ez dela kudeaketa egin; lau pertsonetatik batek (% 23,7), berriz, kudeaketa egokia izan dela iritzi diote.\nJaurlaritzak estrategia kontserbadorea izan du txertoei dagokionez, eta heldu ahala, dosietako batzuk gorde ditu, lehen prestakina jasotzen zuten horiek bigarrena bermatuta izateko. Estrategia horri 10etik 6,19ko nota jarri diote EAEko herritarrek, eta beste erkidegoetan dutenarekin alderatuta, ia erdiari ondo iruditu zaie.\nAzkenik, nabarmentzekoa da gizarteak txertoarekiko duen konfiantza hazi egin dela azken hilabeteetan. Urrian % 39,5 zegoen immunizatzeko prest, orain, ordea, % 84,5era igo da kopuru hori.


Danbor hotsek Donostia hartu dute, San Sebastian egun handia ospatzeko\nAbian da danborrada\nAzken eguneratzea: 2012/01/20 01:08 (UTC+1)\nUrtero bezala, Raimundo Sarriegiren martxak abiatu du jaieguna, eta aurten, estreinakoz, emakume bat izan da Ureztatzaile Nagusia. Azpeitian eta Tafallan ere jai giroan murgildu dira.\nDanborrada 2012: Jai giroak eztanda egin du Donostian\n2012ko danborrada abian da, eta Donostian danbor hotsak dira nagusi. Konstituzio Plazako ordulariak 00:00ak jo dituenean hasi da San Sebastian egun handia, ohi bezala, Raimundo Sarriegiren martxarekin.\nGaztelubide elkartea izan da banderaren igoeran protagonista, eta aurten, estreinakoz, emakumezko bat izan da Ureztatzaile Nagusia. Ainhoa Olasagastik Jose Ramon Mendizabal Danbor Nagusia eta Alberto Matilla Upel Nagusia izan ditu alboan.\nAurten, helduen 118 danborrada daude (iaz baino 7 gehiago), eta guztira 14.214 lagunek hartzen dute parte bertan. 118 konpainia edo elkarte horietatik 105 mistoak dira, eta 14.000 parte-hartzaileetatik 5.000 dira emakumezkoak.\nHaur-danborradaren nondik norakoak, sms bidez\nGaueko lehen jai ordu bizien ondoren, ostiral goizean txikienen txanda izango da. 2012 honetan ia 5.000 haur aterako dira, 52 konpainiatan. Euriaren ondorioz haur-danborrada bertan behera uzteko erabakia hartu beharra baldin badute, Donostiako Udalak SMS bidez emango die jakitera konpainiei. Ostiral honetan egiterik ez badago, datorren larunbatean izango da haurren ekitaldi handia.\nSan Sebastian eguna ez da Donostian bakarrik ospatzen: Azpeitian eta Tafallan ere egun handia dute abenduaren 20a. Hala, Azpeitian 1.200 pertsonak parte hartu dute parte desfilean, eta, ondoren, udaletxeko plazan elkartu dira.


Wikiloc | PR-BI 120 Jorrios Ibilbidea (Armañon igota) Ibilbidea La Iglesia, País Vasco (España)- GPS track\nMendi Ibilaldiak (Mendi Ibilaldiak Ibilbide onenak Espainia tik → Euskadi → La Iglesia )\nPR-BI 120 Jorrios Ibilbidea (Armañon igota)\nNondik gertu: La Iglesia, País Vasco (España)\nBizkaiko mendebaldean dagoen Armañon natura parkean zeharreko ibilbide polita. Turtziozetik irtenda, Jorrios mendirantz joan eta haren magaletik joanda, Armañon mendira igotzen da, gero berriz pistan zehar Turtziozera joateko.\nIbilbidea asfalto, pista eta karst gainetik doa eta momentu batzuetan ez da erraza, baina ez du ezta aparteko zailtasun teknikorik. Ibilbidea nahiko ondo markatuta dago, nahiz eta leku batzuetan markak faltan botatzen diren.\nIbilbideak bat egiten du bere osotasunean PR-BI 120-arekin (Armañonera igoera izan ezik, ibilbide markatuak ez baitu tontorrik egiten) eta GR 123-arekin ibilbide erdi pasatxoan. Dena den, Armañon-era desbideratu eta tontorra egiteak merezi du, bertatik ikuspegia ederra baita, Turtzioz eta Karrantza haranen gainean. Armañonetik jaitsierak (markatutako atakatik behera) nahiko malda handia du, kontuz beraz. Alternatiba da berriz atzera egitea, PRa utzi dugun leku berean berriz hartzeko.\nOro har ibilbide gomendagarria. Kontuan izan behar da ibilbidearen lehen erdiak sarbide murriztua daukala martxoaren 1etik irailaren 15era, flora eta fauna babesteko.\nTurtziozeko auzoetan ura duten iturriak daude eta herriguneetatik kanpo aurkitutako iturriak markatuta daude.\n- Armañon (856 m)\nArmañon (856 m.)\nNatura parkeari izena ematen dion tontorra. Bizkaia mendebaldeko ikuspegi ederra dago bertatik, baita harago ere. Info+: https://www.mendikat.net/com/mount/371#\nArmañonetik behera egiteko ataka\nTurtziozko auzoa. Ur-errota aipagarria dago bertan.\nUdalerriko herrigune nagusia


Muskizko euskaldunen arteko harreman sareak sortu eta elikatzea da Muskizko Berbalagun eta Gurasolagun egitasmoaren helburua. Berbalagunak taldeka elkartu eta euskara praktikatzen dute, zerbait hartzen duten bitartean edo mota bateko edo besteko zaletasun bat praktikatzen duten bitartean. Dohainik da eta euskaraz jakitea da parte hartzeko baldintza bakarra.\n2019-2020 ikasturteko helburu nagusiak honakoak dira: partaide kopurua handitzea, ekintzen kalitatea eta kantitatea hobetzen jarraitzea (Mintzodromoa, tailerrak, kalejirak, txangoak…), Gurasolagun indartzea eta herriko elkarteekiko elkarlana sustatzea.\n2020ko martxoan, Muskizen, orotara, 6 talde daude aktibatuta, eta 6 talde horietan 37 herritarrek hartzen dute parte astero-astero egitasmo honetan. Nolanahi ere, asteroko taldeak dinamizatzeaz gain, urte osoan, askotariko jarduerak antolatzen dira Berbalagun eta Gurasolagun egitasmoaren bitartez, eta jarduera horietan edozein herritarrek har dezake parte, astero elkartzen diren berbalagunak eta berbataldeetan ez daudenak.\nJarduerei dagokienez, zalantzarik gabe, Mintzodromoa da Berbalagun egitasmoko izar nagusia Muskizen. Mintzodromoan parte hartzen dutenak taldeka elkartzen dira eta gai desberdinen inguruan aritzen dira pertsona desberdinekin. Muskizen bi Mintzodromo egiten dira urtean: bat, Euskararen Astearen barruan, hau da abenduaren 3aren bueltan; eta bestea, ikasturte amaiera aldera, apirilean edo maiatzean.\nEgitasmoaren jarraipena bi eratara egiten da: alde batetik, Berbalaguneko Dinamizatzailea eta Euskara Teknikaria harreman etengabean daude, taldeak motibatzeko, ekintzak kudeatzeko, eta egin beharreko aldaketak bideratzeko; bestalde, gutxi gorabehera hilean behin, Muskizko Jarraipen Batzordeko bilerak egiten dira eta bertan Udal Euskaltegiko ordezkari bat, AEK-etako ordezkari bat, Berbalaguneko dinamizatzailea eta Euskara Teknikaria elkartzen dira, ekimen honen lehentasunak eta helburuak adosteko eta egin beharreko hobekuntzak bideratzeko.\nHilero-hilero, Berbalaguneko eta eskualdeko gainerako erakunde, elkarte, eragile eta abarren ekintza nagusiak biltzen dira agenda batean. Agenda hori sare sozialen bidez zabaltzen da eta Kultur Etxean, Gaztegunean, Ortzen, hezkuntza zentroetan eta kalean, herritarrek herriko eta inguruko ekintzen berri izan dezaten.


Jainkoaren Legeko Aginduak: IV 16. Doctrina. Laugarren Mandamentua I (Doctrinas y Sermones III) Añibarro, Pedro Antonio* Bizkaiera Incipit-a: Jangoicoaren Legueco lenengo iru aguinduac dagocaz bere onreari, ta beste zazpirac guizon guztien onari (sic). Aguindu ezquero Jangoicoac berari dagocazanac, lenengo aguinduten dabena, da gurasoai lotsea gordetea; euren aguindupean egotea, ta eurai lagundu, ta eurac ametea. Gurasoen icenez adietan dira Nagusiagoac edadean, honran, ta aguintaritzan, ...\n16. Doctrina. Laugarren Mandamentua I (Doctrinas y Sermones III)\nJangoicoaren Legueco lenengo iru aguinduac dagocaz bere onreari, ta beste zazpirac guizon guztien onari (sic). Aguindu ezquero Jangoicoac berari dagocazanac, lenengo aguinduten dabena, da gurasoai lotsea gordetea; euren aguindupean egotea, ta eurai lagundu, ta eurac ametea. Gurasoen icenez adietan dira Nagusiagoac edadean,...\nAzken oharra: «Dic veneracion de otros superiores, sacerdotes, jueces».\nSignatura: Zarautz. 89/16


Foam balen erabilerak –gomazko pilotek eragindako kalteak “leuntzeko” helburuz ezarriak–berriro eztabaida piztu du Euskal Herrian eta Katalunian: Nahuel Gomez gazte donostiarrari matrail-hezurra hautsi izana urtarrilean eta berriki emakume gazte batek begi bat galdu izana Bartzelonan, Pablo Hasélen kartzelatzearen aurkako protestetan.\nFoam balak tiro egiten dituzten armek ordezkatu zituzten “gomazko piloten” eskopetak. Ertzaintzak eta Mossoek urte luzez jaurtitako pilotek mutilatuta utzi dituzte dozenaka pertsona eta horrek ekarri zuen arma horien ordezkapena. Euskal Herriaren kasuan, Ertzaintzak Iñigo Cabacas hil ostean, Rodolfo Ares Herrizaingo sailburuak iragarri zuen Ertzaintzaren Herritarren Segurtasunerako Unitateek gomazko balak erabiltzeari utziko ziotela 2013tik aurrera. Katalunian, gomazko balak debekatu aurretik, Generalitateko Herrizaingo Sailak foam balak jaurtitzeko prestatutako lehen armak erosi zituen 2011ko otsailean.\nErtzaintzak zein Mossoek foam subfusilak enpresa berari erosi dizkiote: Suitzako B&T (Brügger & Thomet) arma ekoizle eta esportatzaileri. Teknologia militarrean punta-puntakoa da eta NATOren ohiko hornitzailea da.\nInfografia handiago ikusteko sakatu irudiaren gainean:\nDavid Bouk La Directa hedabidean azaldu duenez, foam armak Suitzako I+G militarraren ikerketaren ondorio dira, Frantziako Poliziak B & T suitzarrari egindako eskaera zehatzari erantzunez. Izan ere, errepresioan sakonago sakontzea lortu zuen, 2005eko banlieuetako edo hirietako aldirietako matxinadan erabilitako kartutxoek eragindako kalte handiaren ondorioz, errepresiorako bideak “hobetu” nahi zituzten.\nHorregatik, B&T enpresak puntako teknologia militarra aplikatu zuen eta granadak jaurtitzeko subfusil militar bat –Portugalgo armadak Afganistanen erabiltzen duena– bihurtu zuen hiriko istiluetan aplikatzeko arma. Errepresio tresna hau 50 metrora dagoen 15 zentimetroko objektibo batean talka egiteko gai da, eta 80 metrora zehaztasunez tiro egiteko gai dela azpimarratzen dute. Minutuko 20 bala jaurtitzeko gai da. Haren sortzaile eta banatzaileek arma horren zehaztasuna nabarmentzen dute.\nErabilitako jaurtigaia, 40 × 46 milimetrokoa, golfeko pilota baten antzekoa da, eta foamez estalita dago, dentsitate handiko poliuretanozko apar biskoelastikoa, bere erresistentziagatik ezaguna da eta, besteak beste, eraikuntzaren industrian edo sukalde eta tresna-elektrikoen enbalaje bezala erabiltzen dena. Balek zazpi gogortasun-maila desberdin dituzte, eta gorputzean talka egitean giharrak paralizatzeko gai dira; minutu batez normal ibiltzeko gaitasuna eragotziz –herrenak egunak irauten ditu– eta minak 45 egunez luza daitezke.\nJOTAKE (e)k dio: Erantzun\nHauxe dugu zerbitzu militar horietan (ertzaintza eta mossos)dauden falangista-frankista, euskopnvak eta enparau naskante hori daudenen, euskalkatalan demokratekiko GORROTOA. HORI BAINO EZ DIRA: FRANCOREN JARRAITZAILEAK baino.\nJendilaje horrekin ez dugu aurrera egingo.Gora ASKATASUNA!!!


Uharren leizea. Momiolako dike basaltikoa 3: - Mufomi\nAbu 10, 2020 | Geologia\nAurreko artikuluetan, Muniolako dikearen jatorri geologikoa deskribatu dugu. Ondoren, Muniolako dike basaltikoaren egungo egoeraren deskribapena egin dugu. Eta gaur, Muniolako bloke karstikoaren alderdi berezi eta bereizgarri bat aipatuko dizuegu: Uharren leizea.\n2009ko azaroaren 7an, Elgoibarko espeologoek leize harrigarri bat aurkitu zuten Aizkoltxia harrobian, leherketek agerian utzi zutena, jatorrizko putzuan hamabosten bat suntsitu ondoren. Gure ustetan, leize hori lursailaren azaleraren adinakoa izan zitekeen. Bitxia bada ere, sarrera, harrobiaren hego-ekialdeko alderdiko mailetako batean zegoena, Momiolako dike basaltikoaren ezkerraldetik 12 metrora gelditzen zen.\nIrudiaren ezkerraldean Uharren leizearen sarrera ikusten da, eta 12 metrora, eskuinean, Momiolako dikea. Hondeamakinaren pala dike basaltiko horren eskuineko aldearen gainean jarrita dago. 2009ko azaroaren 28a.\nErdi suntsituta dagoen Uharren leizeko sarreraren ikuspegia, 2007ko azaroaren 7koa. Sarreraren gainean leizearen jatorrizko putzuaren aztarna antzematen da, harrobiaren leherketek suntsitua. Gaur egun, leize hori erabat hondatuta dago. Goialdean, eskuineko ertzean, haitzaren kolorea ilunagoa da, eta horrek, argi eta garbi, Momiolako dike basaltikoa non hasten den adierazten du.\nBarrunbe hau aurkitu eta esploratzea abentura zirraragarria izan zen, nahiz eta, baldintza atmosferiko ezin txarragoek euri ugari ekarri ziguten. Hala ere, prezipitazio haiei esker, ohartu ahal izan ginen euriak barrunbea ia osorik zeharkatzen zuten bi uhar elikatzen zituela. Hurrengo astean, euririk gabe, bigarren aldiz esploratzera joan ginenerako, uhar haiek desagertuta zeuden.\nBarrunbearen bukaera aldera, baina, beste ustekabe bat izan genuen: kareharrizkoa ez zen haitzean hustutako areto txiki laukizuzena. Hasierako azterketa egin ostean, zoruan pilatuta zeuden eta hareharriaren testura zuten paralelepipedo tankerako formek pentsarazi ziguten areto hura sortu zela, kareharrizko geruza sorta bat hustu egin zelako. Horrexegatik, aretoari Geruzen aretoa deitu genion. Gerora, leizearen kanpoaldean eta barrualdean ikusi genuenak ulertarazi zigun Geruzen aretoan hustu zena Momiolako dike basaltikoa zela, eta ez, kareharri sorta bat.\nHorretaz gain, ikusi genuenari esker, egiaztatu ahal izan genuen Momiolako dikeak ezin izan ziela lurrazpiko urei eutsi, eta gainera, ondoan zeuden kareharrietan baino hutsune handiagoa egin zela bertan.\nUharren leizearen oin eta profil irudikatuak. Oinaren planoan, 4 x 11 m-ko areto txiki laukizuzena, Geruzen aretoa deiturikoa, bat dator Momiolako diketik hustutako basaltoek utzitako gunearekin. Hustutze hori barrunbeko uharrek sortu zuten, dikearekin topo egitean izan zuten eraginaren ondorioz. Beheko profil irudikatuan, Geruzen aretoa ikus daiteke, marrazkiaren ezkerreko aldea goitik behera zeharkatzen duen dike basaltikoaren erdian zulatua.\nGeruzen aretoaren ikuspegi orokorra. Bertan, aretoaren zorua estaltzen duen basaltozko bloke piloa ikus daiteke. Kareharrian zulatuta dagoen barrunbearen gainerako zatian ez dugu bloke bat ere ikusiko.


"Beste eredu bat nahi dut, ez soilik Euskal Herrirako, baita nire auzorako ere"\nErnaiko bozeramaileetako bat da Irati Sienra Zengotitabengoa (Bilbo, 1990). Zuzenbidean lizentziatua, gazte mugimenduko talde ugaritan aritu izan da. Ernaik abian jarri duen Urrats Feminista prozesua sustatzen dihardu: “Barnera begira lan handia dugu egiteko”.\n"Ernai ez da erantzuteko jaio. Gatazkaren konponbidean urratsak emateko, beste bizi eredu batzuk eraikitzeko, eta gazteok burujabetza klabean kokatu eta kontrabotere bat antolatzeko; horretarako jaio gara". IÃ±igo Azkona\nErnai sortu eta berehala webgunea itxi eta hainbat lagun inputatu zintuzteten “terrorismoa goratzeagatik”. Egiaz, aro berri batean al gaude?\nEzker abertzaleak ziklo politiko bat jarri du abian eta jendartean sumatzen da gatazka konpontzeko aukerak eta baldintzak badaudela. Baina estatu biak ez dira aurrerapausoak ematen ari, eroso zeuden lehengo garaietan, terrorismoaren aitzakiarekin jendartearen arreta beste gai horretara desbideratzen zutelako. Garai berri baten hasieran gaude baina estatuak lehengo errezeta berak erabiltzen ditu: jazarpena, inputazioak...\nZein da inputaturik zaudetenen egoera?\nEpaileak jakinarazi behar digu epaiketa egingo den ala ez, momentu honetan ez dakigu. Dena den, interes eta baldintza politikoen araberakoa izango da.\nEstatuaren jomugan ikusten duzue zuen burua?\nGazteria beti dago Estatuaren jomugan, bai Ernai eta baita beste espresio asko ere. Azkenaldiko espioitza kasuek eta Ernaiko kideek bizitzako eremu guztietan izandako etengabeko jazarpenak, adierazten dute gure lana oztopoa dela.\nAzken hamarkadan ilegalizazioak erabat baldintzatu du ezker abertzaleko gazte erakundeen lana. Zer ondorio atera du Ernaik hortik?\nAhalik eta modu publikoenean jarduten saiatu gara, baina ordaina kartzela denean, garbi dago azkenean klandestinitaterako joera egon dela eta horrek jendartetik urrundu gaitu. Gure eremu naturala kalean eta herritarrekin harremanetan izatea da, horrek ezberdintzen gaitu, eta ilegalizazioa gainditu beharra zegoen eremu natural hori berreskuratu ahal izateko.\n“Erantzun dinamika batean” sartuta egotea izan zen Segiren amaiera ekarri zuen autokritiketako bat.\nEtengabeko erasoek horretara behartzen gintuzten. Baina Ernai ez da erantzuteko jaio. Gatazkaren konponbidean urratsak emateko, beste bizi eredu batzuk eraikitzeko, eta gazteok burujabetza klabean kokatu eta kontrabotere bat antolatzeko; horretarako jaio gara. Asmatu behar dugu erantzunera ez mugatzen, baina eraso bat dagoenean, ez dugu guk soilik erantzun behar, azken batean konponbidearen kontrako erasoak dira eta jakin behar dugu jendartean hori ulertarazten.\nZukGua prozesua eta Gazte Danbada ekitaldia jendetsuak izan ziren. Parte hartzeak berdin segitzen du?\nEgia esan toki batzuetan talde berriak sortu dira eta militante kopurua igo egin da. Baina ez soilik Ernain, azken hilabeteetan gazte mugimenduan oro har ernaltze bat nabari da: sortzen ari dira talde feminista asko, gazte asanbladak, komunikazioari loturiko proiektuak... Baina normala da, testuinguru sozial eta politikoaren ondorioz antolatzeko beharrizana dago.\nAurreko egoera politikoa ezagutu ez duten gazteak batu zaizkizue. Nolakoa ari da izaten belaunaldi transmisioa?\nGaur egungo militantziaren perfila 16 eta 22 urte arteko gaztea da. Guk positiboki baloratu dugu, erakusten duelako belaunaldi berrietan ere badagoela antolatzeko gogoa. Egia da kezka genuela, lan egiteko moduak eta militantzia ereduak transmititu egiten baitira. Errepresioak asko eragin dion belaunaldiaren hutsunea nabari da, baina behin Ernai sortuta, herri eta auzoetan belaunaldi helduago batzuekin harremanetan jarri gara eta pixkanaka bagoaz betetzen hutsune hori.\nIpar Euskal Herrian ez da Ernai sortu. Zein pisu izan dute iraganeko esperientziek erabaki horretan?\nIraganeko esperientzietan oinarritutako erabaki bat izan da. Antolakunde ezberdinak egon dira eta heldu da momentu bat non baldintza soziopolitikoak oso ezberdinak diren, bai egoera ekonomikoan, bai gatazkaren konponbidean. Hortik ondorioztatu genuen Ipar Euskal Herriak gazte mailan bere prozesu propioa behar zuela, arazo komunak ditugun arren.\nAzken batean, estrategiaren garapena ezberdina da. Momentu honetan Hego Euskal Herrian behar dugun gazte estrategiak ez dio erantzuten Ipar Euskal Herrian dagoen gazte mugimenduaren errealitateari. Errealitate ezberdinak dira eta erantzuteko moduek ere hala izan behar dute. Dena den, Ernai eta Aitzinaren artean beharrezkoa da etengabeko lankidetza, nolabait neba-arrebak gara.\nEz al da amaituko, Katalunian bezala, Hego Euskal Herrirako independentzia eskatzen?\nGarbi dugu independentziarako subjektua zazpi lurraldeak direla. Tenpusak ezberdinak dira, baina gure erantzukizuna da denok helmuga berera iristea.\nIlegalizazio garaietan, herrietan gazteek euren kabuz dinamika propioekin segitu zuten. Zein leku izango dute ekimen horiek zuen estrategian?\nLehentasuna herri eta auzoetako ekimenak dira, hain justu. Gure inguruko beharrizanetaz jabetu eta alternatiba lokalak eraiki nahi ditugu. Toki bakoitzeko errealitatea ezberdina da: eskualde batzuetan langabezia tasa handia dago, beste batzuetan industria suntsitu da eta proiektu berriak sortu eta burujabetza praktikan jarri beharko da. Ernaiko militanteak beste gazte mugimenduetan ere badabiltza, azken batean gure herrietan lan egiten dugun pertsonak gara. Nik beste eredu bat nahi dut ez soilik Euskal Herrirako, baita nire auzorako ere.\nAzken urteetan prekaritateak gora egin du nabarmen gazteen artean. Zer proposatzen duzue horri aurre egiteko?\nKontratu prekarioak sortu dira gazteontzako bereziki, langabezia tasa asko igo da, ikasketa prozesua luzatu egin da lan merkatura sartzeko zailtasunengatik... Horren aurrean badauzkagu aukerak, izan autoenplegua edo kooperatibak. Gure beharrak asetzeko proiektuak sortu behar ditugu, alternatibak.\nAlternatibak jada jarri dira martxan (moneta lokalak, ekonomia sozialeko proiektuak, baratze taldeak...). Ernain ba al duzue ekimen zehatzik esku artean?\nHorretan gabiltza. Gazteok mila aukera dauzkagu, baina sistemak sinetsarazi digu ez garela gai, beste batzuentzat egin behar dugula lan, eta beldurra sartu digu ez gaitezen arriskatu. Egoera mingarria den eskualdeetan alternatiba indartsuak martxan jartzeko momentua da. Toki batzuetako egoerak migrazio handia ekarri du, ekonomiaren suntsiketaren ondorioz gazteek bertan etorkizunik ez dutelako ikusten. Hori oso arriskutsua da. Asmatu behar dugu toki horietan gazteria eta ekonomia suspertzen.\nHazkunde garaietako kontsumoaren kultura gaindituko duen pentsaera aldaketarik sumatu al duzue gazteen artean?\nHorren inguruan formatzen ari gara barne mailan. Guk ere sistema kapitalista eta patriarkalaren alineazioa jasotzen dugu eta bagara kontsumistak. Eredu horri jarraitzen diogu gainera, esaterako, zero zabor eredua ez dugu egunerokoan aplikatzen. Hori dena eraldatzen hasi behar dugu, gugandik hasita. Orain gabonak heldu dira eta herri askotan kontsumismoaren inguruko ekimenak izango dira, baina beherapenen ostean ahaztu egingo zaizkigu.\nDesobedientzia zibila aldarrikatu izan duzue borrokarako tresna moduan, izan Herri Harresiak sortzeko edo LOMCEri erantzuteko.\nDesobedientziak bidegabekeriak oso argi ikusarazten ditu, kriminalizatzeko zaila den modu batean. Esparru askotan erabili daiteke gainera. Oso ikusgarria da modu kolektiboan erabiltzen denean, Herri Harresiekin ikusi dugun bezala, baina norberak bere eguneroko erabakietan ere praktikan jarri dezake.\nDesobeditzea hautu pertsonala da, asteotan epaitu behar zituzten lau gaztek hori aukeratu dute, esaterako. Baina zertan geratzen da ahalegin pertsonal hori gainerakoek ere ez badute egiten?\nDesobedientzia erabili liteke jendarteari dei egiteko berak ere desobeditu dezan; norbaitek egiten duen keinu txiki bat da, atzetik lurrikara bat eragin dezakeena. Lau gazte horien kasuan, erabaki pertsonalak eta kolektiboak berez denen artean adostutakoak dira. Baina gerta liteke desobeditu eta oihartzunik ez izatea. Apustu bat da azkenean. Dena den, oso errotuta dagoen borroka moldea da eta gaur egun planteatzen duguna da izugarri zabaltzea, desobedientzia kolektiboa badelako modu bat elkartasun hutsetik konpromisora igarotzeko.\nParot doktrina amaituta ere, oraindik preso ugari dago kartzelan urte askotako kondenarekin. Zer egin beharko litzateke espetxe politika aldatzeko?\nPresoena ez da ezker abertzalearen afera bat, herri honek bizi duen gatazka baten ondorioa da, eta beraz, herri guztiaren afera da, hori sozializatu behar dugu. Horretarako kalean egon behar dugu. Urtarrilaren 11n sekulako jendetza egongo da Bilbon, baina egunero behar dugu sekulako jendetza, Estatua deseroso jartzeko.\nPresoen kolektiboan hausnarketan ari dira, aurrera begira nork bere urratsak eman edo ez. Jon Mirena Landak gurean zioen “bloke” izaerak desagertu behar duela espetxe politika aldatzeko.\nKolektiboan eztabaida izaten ari da eta lehenago edo beranduago horren berri izango dugu. Hartzen duten erabakia hartzen dutela ere, Ernairen babes eta prestutasun osoa izango dute aurrera eramaten laguntzeko. Erabakia denen artean hartzen duten heinean kolektiboa da, zelan gauzatzen duten beste kontu bat da, baina estrategia bateratu bat izaten jarraitzen du. Egoera ezberdinak bereizita, bloke zabal horren barruan dauden guztiak joan behar gara kalera ateratzen. Baina ez soilik presoak, azkeneko iheslaria hemen egon arte gatazka hau ez dago konpontzerik.\n"Behin betaurreko moreak jantzita, ezin dira erantzi"\nMugimendu sozialistetan feminismoa “gerorako etxeko lan” moduan hartu izan dela diozue. Euskal Herrian ere hala gertatu da?\nBai, eta gaur egungo ezker abertzaleari begiratu besterik ez dago. Ezker abertzalean prozesu desberdinak eman dira feminismoaren inguruan baina duen estrategikotasuna ez zaio eman, bigarren tokian utzi da. Oraindik jende askori kostatzen zaio bere burua feministatzat hartzea, beste askok, feminista izanagatik ere balore patriarkalak erreproduzitzen jarraitzen dugu. Egia da emakumeok ikusgarriago garela orain ezker abertzalean, baina barnera begira lan handia dugu egiteko.\nErnai “independentista, sozialista eta feminista” da, baina abizenetik harago, orain aipatu duzun barne lanari ekin diozue Urrats Feministarekin. Zer da?\nFeminismoa helburu estrategikotzat hartzeak eztabaida asko sortu zituen ZukGua prozesuan: Zergatik feminista bai eta euskalduna edo ekologista ez? Azkenean apustu bat da, feminismoa guretzat balore bat delako, eta sozialismoa feminismotik eraikiko dugulako. Dena den, ikusi genuen izena jartzeak ez gintuela feminista egiten, hortik erabaki genuen barne prozesua abiatzea.\nLau urteko prozesua izango da. Eta ondoren zer?\nOrain oinarrizko hutsune bat betetzera goaz, kontzientzia feminista piztera, feminismo eredua zehaztera eta praktika feminista garatzera. Lau urteko prozesua da, baina helburua betaurreko moreak jartzea da, eta behin jarrita ezin dituzu sekula kendu, ahalduntze bat da eta erantzuteko beharra sortzen du.\nTeoria eta praktika uztartzeko kaiera argitaratu duzue.\nLiburuxka auzo eta herrietan landuko dugu, eta antolakunde mistoa garen neurrian, militantzia osoarentzat dago pentsatua.\n“Mutilek orain arte jan ezin izan duten tarta zatitxo bat da”, aipatu zenuen Donostiako Dokan egin zenuten aurkezpenean. Zer esan nahi zenuen zehazki?\nEzker abertzalean eman izan diren prozesu feministak emakumeontzat izan dira. Nire iritzia da emakume feminista pila bat gaudela ezker abertzalean –ez egon beharko genukeen erdiak ere– eta feminismoaren inguruan gabezia eta ezjakintasun handia duten gizon asko, eta interes falta ere egon da. Hori saihestu behar dugu. Gizonek sekula landu ez duten gai batera jauzi egingo dutela, horixe esan nahi nuen.\nBaina hori ez da ezker abertzaleko emakumeon erantzukizuna izan. Guk sortu ditugu guretzako espazioak; gizonengandik ez da atera gai hau lantzeko eurentzako esparrurik, eta horrek asko adierazten du.\nGai horrek eztabaida ekarri du.\nMugimendu feministaren baitan pil-pilean dagoen eztabaida da. Guk ez dugu momentu batean ere zalantzan jarri nahi emakumeontzako espazioak egon behar dutenik. Azken batean emakumeok baizik ez gauden jendarteko eremu bakarra da; horregatik sortzen du hainbesteko eztabaida emakume taldeen aferak. Gizonak ez zaudete ohituta norbaitek esatea “zuek hona ezin zarete etorri”; emakumeok oso ohituta gaude espazio batzuetatik betatuta egotera, esplizituki eta inplizituki, gizonak ez, eta hori subertsiboa da, azken finean emakumeen kontrabotere bat da.


Gazte eta jubilatuen eguna ospatuko dute gaur Villabonako Santio jaietan. Noticias de Gipuzkoa\nGazte eta jubilatuen eguna ospatuko dute gaur Villabonako Santio jaietan\nKirola, bazkariak eta emanaldiak izango dira, eta gauean Desira eta Kaotiko taldeen kontzertuak\nM.S.S. - Miércoles, 26 de Julio de 2017 - Actualizado a las 12:15h\nAurrera darraite Villabonako Santio jaiak eta egitarauaren baitan, gaur gazteen eta jubilatuen eguna ospatuko dute.\nJeronimo Dultzaina Taldeak alaitutako dianarekin esnatuko dira billabonatarrak 9.00etan. Ondoren, 10.00etan, toka txapelketa izango da Olaederra kiroldegiaren ondoan, Salbadora jubilatuen etxearen eskutik. Horren ostean, 11.00etan, patata tortilla lehiaketa iragarri dute Txermingo ikastola azpian, 11-17 urte bitarteko gaztetxoentzat eta ordu berean jubilatuen eskulanen eta margoen erakusketa ere zabalduko dute Berdura plazan. Buruhandi, ipotx eta erraldoien kalejirak, Loa-tzo musika eskolako txistulariekin bat eginda, bazterrak alaituko ditu 12.30etik aurrera.\nGazte zein jubilatuak mahaiaren inguruan ere bilduko dira eguna behar den bezala ospatzeko. Jubilatuen bazkaria 14.00etan izango da Txermingo ikastolan eta ondoren dantzaldia izango dute Xabier Zubeldia eta bere taldearekin. Gazteek, aldiz, Berdura plazan izango dute, 14.30ean, Onddo Gazte Asanbladaren eskutik.\nArratsaldean, 16.15ean, zunba saio herrikoia izango da Maiatzaren Lehena plazan eta 16.30ean bola tiraldia iragarri dute, haurrentzat, Olaederrako bolatokian. Ondoren, 17.30ean, gazteen poteo-kalejira izango da Orkestra Nazionalarekin, Erreboteko plazatik. Ordu berean, ur parkea izango da txistulari plazan;18.00etan, pala partidak frontoian eta cycling mini-maratoia Maiatzaren Lehena plazan;20.00etan, Eresargi eta Eresargi Txikiren emanaldia Gurean;eta 23.00etan, Desira eta Kaotiko taldeen emanaldia Erreboteko plazan.


Jakinbai — Jakinbai.eus\nJantzigintza eta larrugintza\nZurgintza,altzarigintza eta kortxoa\nZZ Hiztegi Teknikoak\nZZ Sarbide proba\nZZ Zehar Lerroa\nEsku-hartze sozialaren testuingurua\nEsku-hartze sozialaren bidez, egoera ugaritan ematen da arreta pertsonei gizarteratzen laguntzeko asmoz, baina zertan datza eskuhartze soziala? Zehatzegiak izan gabe, honela defini daiteke esku-hartze soziala: behar bezala planifikatutako edozein ekintza edo ekintzamultzo, pertsonen edo taldeen kondizioak (bereziki, desabantaila sozialeko egoeran daudenen kondizioak) hobetzeko xedea duena. Beste galdera batzuek aztergaia hobeto ulertzen lagunduko digute: Zer dira gizarteratze- eta birgizarteratze-prozesuak? Zein dira pertsona edo talde hartzaileak? Nork gauzatzen ditu prozesuok? Nola, noiz eta non? Gizarteintegratzaileek zer eginkizun betetzen dute prozesuotan? Galdera horiei erantzuteak esku-hartzearen testuingurua zehazten lagunduko digu, eta, hain zuzen ere, horretan arituko gara liburu honetan.\nMaramara* taldea itzulpen zerbitzuak — 2022/06/24\nJatorrizko liburua: Imagen Corporativa, Videocinco Editoriala (ISBN: 9788416792009) Liburu honen helburua da etorkizuneko profesionalak irudi korporatiboari buruzko guztia ikastea, etorkizunean bere bezeroekin landu ahal izan dezan.\nLaneki Jakinbai 2018 — 2022/05/13\nSoldatzailearen Eskuliburua bost jakintza-talde handitan dago egituratuta: 1. Soldaduraren teknologiaren alderdi orokorrak 2. Aplikazio handieneko ebaketa- eta soldatze-prozesuak 3. Material metalikoen oinarrizko alderdiak 4. Eraikuntza soldatuetan gehien erabiltzen diren materialen alderdi espezifikoak 5. Eraikuntza soldatuei buruzko alderdi orokorrak eta horietan aplikatu beharreko arauak\nMaramara* taldea itzulpen zerbitzuak — 2022/02/16\nSare sozialen erabilera bezeroarenganako arreta zerbitzuetan\nSare sozialak komunikatzeko bide berria dira eta bezeroek gero eta maizago erabiltzen dituzte jendaurrean kexak adierazteko, besteak beste. Sare sozialak enpresak bezeroekin duen komunikazio-kanal zuzenena bihurtu dira, berehalakoena eta eraginkorrena. Sare sozialetan arretarako zerbitzu ona emateak enpresaren ospea handitzen du. “Bezeroarentzako, kontsumitzailearentzako eta erabiltzailearentzako arretaren” moduluko edukiak gaurkotzeko materiala da. Arreta-zerbitzuak aztertzen dira (publikoak zein pribatuak).\nDolaretxeko Irale — 2022/02/15\nLanbide Heziketa duala euskaraz\nHIZKELAN VI NAHIERAN ikusi hemendik\nEuskara, zeugaz edonora!\nLanbide Heziketako hiztegi kolaboratiboa LHHIK\nLantokiko Prestakuntza eta Dualeko enpresa-egonaldia euskaraz egiteko gida. LANABES\nLaneki Bideoa >>\njakinbai.eus bideo aurkezpena\nSoftwarea euskaraz deskargatu\nIRALE Kontsulta zerbitzua\nItzulpenak edo euskarazko testuak zuzentzeko eta zalantzak argitzeko\nLanbide Ekimena proiektuaren helburua hau da:\nLanbide Heziketako materialak euskaratu eta Interneten formatu elektronikoan, irakasleei, eskaintzea.\nMaterialok osatze aldera, ekarpenak egin ditzakezue.\nGuztion parte-hartzeak onurak ekarriko ditu.


Atezaintza eta antzeko lanetarako aldi baterako kontrataziorako hautagaien zerrenda eratzeko deialdia. - Ayuntamiento de Barañain/Barañaingo Udala\nBarañaingo udalaren instalazioetan, Lagunak Udal-Zerbitzuan eta Luis Morondo Musika-Eskolan atezaintza-lanak eta antzekoak egiteko aldi baterako kontratatzeko hautagaien bi zerrendetako deialdietarako izangaientzat.\nJarraian dituzue deialdiaren oinarrriak, hala nola probetan izena emateko bete beharreko eranskina.\nATEZAINTZA OINARRIAK 2021\nIZENA EMATEKO ERANSKINA\nIzena emateko epera datorren irailaren 5ean amaituko da, 23:59etan.\nJarraian, Alkatetzaren 943/2021 Ebazpena argitaratu da, deialdirako onartutakoen eta baztertutakoen behin-behineko zerrendak jasotzen dituena.\nHiru egun balioduneko epea dago erreklamazioak eta zuzenketak egiteko.\nJarraian, deialdian onartutakoen eta baztertutakoen behin betiko zerrenda argitaratzen da. Azterketa datorren urriaren 9an egingo da, Nafarroako Unibertsitate Publikoko ikasgelategiaren eraikinean ( 010, 011 eta 013 geletan). Bihar argitaratuko da ikasgelen araberako banaketa.\nJarraian, azterketaren erantzunak argitaratuko dira.\nHona hemen gainditutakoen behin behineko zerrenda. Helegiteak aurkezteko epea datorrez urriaren 21ean, osteguna, amaituko da, gaueko 23:59etan.


Shijiazhuang Tianqiao Welding Materials Co., Ltd 2007an sortu zen shijiazhuangeko hego-mendebaldean 30 kilometrotan kokatua. Gure fabrikako trafikoa oso komenigarria da 107 autopista nazionaletik 20 kilometrora, Shixing eta Jingzan autobidetik gertu. Indar tekniko handia dugu, produktuak probatzeko ekipamendu osoa dugu, produktuaren kalitate egonkorra mantendu ahal izateko. Gure konpainia produkzio saila, sail teknikoa, I + G saila, QC eta laborategia, salmenta saila, logistika saila daude. ISO9001: 2008 kalitatearen kudeaketa sistemaren onarpena ere gainditu dugu.\nGure produktuen artean "Yuanqiao", "Changshan" marka duten soldadura elektrodo motak daude, hala nola karbono gutxiko altzairua, Iow AlIoy altzairua, beroarekiko erresistenteak diren altzairuak, tenperatura baxuko altzairua, altzairu herdoilgaitza, burdinurtua, soldadura gogorreko elektrodoak. Sinterizatutako fluxu mota guztiak eta soldadura alanbre mota ugari eta soldadura hauts nahasi ugari. Gure produktuek errendimendu bikaina dute, kalitate egonkorra, soldadura moldaketa dotorea, zepak kentzeko ona, herdoilari aurre egiteko gaitasun ona, estomak eta pitzadurak, metalezko mekanika errendimendua ona eta egonkorra. Gure produktuek errendimendu bikaina dute, kalitate egonkorra, soldadura moldaketa dotorea, zepa ona. kentzea, herdoilari aurre egiteko gaitasun ona, Estomak eta pitzadurak, metatutako mekanika errendimendu ona eta egonkorra.\nProduktuak oso erabiliak dira nazioko arlo ekonomiko desberdinetan, hala nola makineria, metalurgia, petrolioaren industria kimikoa, galdara, presio ontzia, ontziak, eraikinak, zubiak eta abar. Produktuak herrialde osora saltzen dira eta erabiltzaile zabalek jaso dute.\nGure produktuak ehuneko ehunean esportatzen dira eta mundu osora saldu dira, batez ere AEBetara, Europara, Hego Ameriketara, Australiara, Afrikara, Ekialde Hurbilera, Asia hego-ekialdera eta abar. .\n"Kalitate gorena, zintzotasuna, irabazi-irabazi lankidetza" izpirituaren pean, prest gaude garapen komuna lortzeko eta bezero guztiekin distira sortzeko. Mundu osoko bezeroekin eta banatzaileekin elkarrekiko onura, epe luzerako eta harreman egonkorra jan ahal izatea espero dugu. Elkarrekin egindako ahaleginarekin etorkizun bikaina lor dezakegula uste dugu.\nSs soldatzeko elektrodoak, Soldatzeko hagatxo desberdinak, Burdinurtuzko Soldadura Elektrodoak, 1,5 mm-ko soldadura hagatxoak, soldadura hagaxka, soldadura elektrodo,


Fiskaltzak egin zezakeen zigor eskaerarik handiena egin du - Altsasu - Guaixe.eus\nFiskaltzak egin zezakeen zigor eskaerarik handiena egin du\nGuaixe 2017-07-05 12:39\nZiurrenik gaur, 19:00etan, antzeko irudia ikusi ahal izanen da kultur guneko zabalgunean.\nLesio eta mehatxu terroristak leporatuta, Altsasuko gazteendako 12 urte eta sei hilabete eta 62 urte eta sei hilabete urte arteko espetxe zigorrak eskatu ditu. Gurasoek euren iritzia prentsaurrekoan emanen dute kultur guneko zabalgunean gaur, 19:00etan.\nBeste behin gertatu da. Ferietako liskarragatik Madrilen erabaki bat hartzen den bakoitzean hedabideen bidez jakiten dute haren berri senide eta abokatuek. Atzo gauza bera gertatu zen fiskaltzak gazteendako egindako zigor eskaerekin. Jose Perals fiskalak lau “terrorismo delitu” egin zituztela egozten die gazte altsasuarrei eta horietako bakoitzagatik 12 urte eta sei hilabeteko espetxe zigorra eskatzen du. Hau da, 50 urte.\nZigor eskaera horri aurre egin beharko diote sei gaztek: Jokinek, Jon Anderrek, Julenek, Adurrek, Aratzek eta Iñakik. Oihanen kasuan fiskalak “mehatxu terrorista” egin izana egozten dio eta 12 urte eta erdiko beste zigor bat eskatu du harendako, guztira, 62 urte eta erdiko espetxe zigorra eskaera. Ainarari, berriz, delitu bakarra egotzi diote, “mehatxu terrorista” egitea eta 12 urte eta erdiko kartzela-zigorrari aurre egin beharko dio. Guztira 375 urteko espetxe zigorra. Bestetik, fiskalak 20 urteko inhabilitazio osoa eta, zigorra bete ondoren, beste bost urtez zaintzapeko askatasunean egotea eskatu du.\nBaita 41.100 euroko isuna zauriak eragiteagatik akusatutako zazpiendako ere. 9.200 tenientearendako (orkatila hautsia eta 92 eguneko baja), 3.700 sargentuarendako, 16.100 euro emakumezkoendako batendako, lesio, haien ondorio eta kalte moralengatik (sorbaldan tendinitisa, 61 baja egun) eta 12.100 euro beste emakumearendako (lepoan kontraktura, 61 baja egun).\nZigor alternatiboak ere proposatu ditu fiskalak. Oihanendako 30 urteko espetxe-zigorra eskatu du desordena publiko terroristak (8 urte), autoritatearen kontrako atentatua (2 urte), lau lesio delitu (8 urte) eta mehatxu terroristak (12 urte eta sei hilabete) egotzita. Gainerako sei gizonezkoendako 18 urte eta sei hilabeteko kartzelaldia eskatu du .\nZigor Kodeko terrorismo delituei buruzko 573 artikuluan oinarrituta auzipetu dituzte hamar altsasuarrak. Eta horretan oinarrituta egin ditu eskaerak fiskalak. Altsasuko gertakariak Guardia Civilak eta Espainiako Polizia Euskal Herritik joateko 'Alde Hemendik' kanpainaren baitan kokatzen ditu fiskaltzak. Haren esanetan kanpaina horren helburua guardia civilengan eta poliziengan "beldurra" eragitea eta gizartean haienganako "ezinikusia" sorraraztea da.\nAmaia Izko abokatuak ETBn salatu zuen haiek ez zutela jakinarazpenik jaso, baita kasuaren hasieratik fiskaltzak informazioa hedabideei filtratu diela. Eskatutako zigorrei dagokienez, abokatuak nabarmendu zuen "Zigor Kodean jasotako delitu larrienetan baino zigor-eskaera altuagoak" egin dituela fiskalak, "etxean armak eta lehergailuak gordetzeagatik, pertsona bat hiltzeagatik edo diru publikoa lapurtzeagatik zigor-eskaera txikiagoak” egiten direla gaineratu zuen. Horregatik, zigor eskaerak “neurriz kanpokoak” direla ziurtatu zuen abokatuak.


Barak al do - larrazkena\nBarak al do\nlarrazkena | 2009-12-08 12:19\nBidea eginez joan da, eta hasiera batean hain urrun zegoen Abenduaren 13a ere, hurbilduz ari da. Estresantea behar du azken aste honek zortzikotearentzat,tartean gainera, Durangokoarekikoak ere, egin behar direnean.\nDauden zortziak (ez dauden batzuk ere,noski ) gai dira ohore handiz txapela jazteko. Egun bakarrekoa da finala, golaverageak zer esanik ez du, edo bai, baina hori soilik epaileen esku dago.\nAurtengoan ere badut nire gustoko kandidatua. Beste zazpiei inolako meriturik kendu gabe, eta are gutxiago orain arteko txapeldun handiaren dohaiak gutxietsi nahian, Maialen da nere apustua.\nIzugarrizko komunikatzaile indartsua da: egoeren deskribaketa, sentimentuen azaleratzea, unean uneko elementuei lotzen jakitea, lagunari entzun, erantzun eta bideak egiteko gaitasuna, bihotzerainoko gezien jaurtiketan espezialista...Todoterrenoa.\nGehitu diezaiogun horri,dagoen tokian egoteko egin behar izan duen plusa. Erraz ikusten dugu orain goi-goian dizdiraz,baina bere lana izan da horraino heltzea.Guztion errespetua irabaztea. Hasiera batean, batzuen ustetan, bere presentzia soilik politikoki zuzena izatera mugatzen zen.Hau da, ez zen bere meritoengatik deitua izaten,ondo ematen zuelako,besterik gabe. Aspaldi,uste ustel horiek bidean gelditu arazi zituen eta ekinaren ekinez gizonezkoen eremu horretan sartu, burua altxatu eta duintasunez mantentzen jakin du .Bidean bertso-kideen laguntza zintzoa ere jaso du, hasieran aitaren paperean, ondoren parez-pareko paperean ere.Baina meritua berea da. Horregatik aupa zu Maialen!.\nBarak al do.Guk ere.Yes, you can Maialen!


Egunkaria aurrera » Pello Urzelai: “Sistema juridikoa auzitan jartzen duen kronika da”\n(Martxelo Otamendi Egunkaria-ko auzipetu ohi eta Berria-ko zuzendaria, eta Pello Urzelai, Andoainen, liburua aurkezten).\nZertarako balioko du liburu honek?\nBatetik, oroitzeko. Memoria zaindu beharra dago, eta gauzak nola gertatu ziren zehaztasunez gogoratu. Ikasgai batzuk atera daitezke epaiketa honetatik eta liburu honetatik. Juridikoki ere ekarpena egiten du kasu paradigmatiko bati buruz ari delako. Espainiako sistema juridikoa auzitan jartzen duen kronika da. Hori argi azaltzen saiatu naiz.\nIdazterakoan zein izan dira kontuan hartu dituzun irizpideak?\nLiburu irakurterraz bat egin nahi nuen, jendearekin bat egin dezakeena, saioen bilduma batetik abiatu auziaren beste aldea erakusteko.\nNorentzat liburua da?\nEgunkaria auziari buruz interesa daukan edozeinentzat. Ez da aditua izan behar hori irakurtzeko. Egunkaria auzia zuzenbide fakultateetan erakutsi beharko litzateke, eta, horretarako, liburu hau egokia izan daiteke gaian sartzeko edo hurbiltzeko.\nZergatik diozu fakultateetan erakutsi beharko litzatekeen kasua dela?\nGertatu behar ez ziren gauzak gertatu dira. Azken finean, liburu hau egin behar ez zen epaiketa baten kronika da. Epaiketara iristea izan da burugabekeria bat. Eta, gainera, badaude larritasuna erakusten duten elementuak, tortura eta horri auzitegiak erantzun eza. Abokatuen lanari esker, elementu horiek agerian gelditu dira, eta auzitan jarri. Epaia ez da bakarrik absoluzioa, baizik eta onarpen bat hainbat gauza gaizki egin direla eta egiten direla Auzitegi Nazionaleko esparru horretan.\nEpaiketa denboran bizitako anekdotak ere tartekatu dituzu eduki juridikoaren artean. Kazetari gisa zer da gehien narbamenduko zenukeena?\nAlde humanotik badaude hainbat. Hor daude auzipetuen lekukotasunak torturari buruz. Baina horrekin batera berezia izan zen Joxe Azurmendiren lekukotasuna Joan Mari Torrealdai lagunari buruz galdetu ziotenean. Momentu hori nola kontatu zuen bereziki hunkigarria izan zen. Bestetik, nabarmentzekoa da nola Guardia Zibilaren perituek deklaratu zuten egunean agertu zen horien burua. Nolabaiteko kontrola eta babesa eman zien. Modu diskretu batean erakusten zuen ez zela agente batzuen kontua, buruzagitza tartean zegoela.\nEpai horrek eragina izanen du datozen gisa bereko epaiketetan; adibidez, Udalbiltzarenean?\nUste dut epaiak mugarri bat jarri duela. Udalbiltza auzian zigorra jartzea zailago jarri dio. Badaude elementu orokor batzuk, Egunkaria auzian ikusi direnak; adibidez, Poliziaren txostenak osatzeko modua. Hori hankaz gora jarri da Egunkaria auzian. Horrek balio dezake akusazioa ahultzeko Udalbiltzaren kasuan, baina baita beste auzi batzuen kasuan ere. Modu baikorrean, pentsa daiteke lehen absoluzioa dela zailena horrelako epaiketetan. Bigarrena ez litzateke halako berria izango. Baina hori ere, auskalo.\n« ‘Amesgaiztoa’ liburuaren aurkezpena ‘Amesgaiztoa’ liburuko lau pasadizo »


Munduko tatuatzaile txarrena — Gaztezulo\nMunduko tatuatzaile txarrena\nMunduko tatuatzaile txarrena Ausartuko al zinake bere tatuaje bat egitera? https://www.gaztezulo.eus/albisteak/munduko-tatuatzaile-txarrena https://www.gaztezulo.eus/albisteak/munduko-tatuatzaile-txarrena/@@download/image/tatu.jpg\nAusartuko al zinake bere tatuaje bat egitera?\nHelena Fernandes, 26 urteko tatuaje egile brasildarra da, eta harrigarria bada ere, sekulako fama lortu du bere tatuajeekin. Ez dira finak, ez profesionalak, ez ondo diseinatutakoak; zein da ba arrakastaren sekretua? Bada ikaragarri zatarrak direla.\nHaur batek marraztutako irudi traketsen antza dute Fernandesen tatuajeek. Bere estudioak Malfeitona izena du, eta bezeroak pilatzen zaizkio. Antza denez, tatuaje egile honek ez du sekula marrazten ikasi, eta tatuatzeko kit bat erosiz hasi zuen ofizioa, lagunei irudietan ikusiko dituzuen tatuajeak eginez.\nFernadesek badaki bere tatuajeak ez direla profesionalak, baina ez du hori bilatzen; bere bezeroek, famatu egin duen marrazteko estilo 'berezia' bilatzen dute, ez irudiaren perfekzioa. Eta zuk, egingo al zenuke halako tatuajerik?


Meteorologia: Nola iragartzen da eguraldia? | Aldizkaria | EROSKI CONSUMER\nMeteorologia: Nola iragartzen da eguraldia?\nUdazkena eta udaberria bezalako eguraldi aldakorreko sasoietan zailagoa da iragarpena asmatzen\nJoan den udan jasandako tenperatura altuen ondorioz, inoiz baino gehiago, meteorologia herritarren interesgune nagusi bihurtu da. Egunez egun, albistegiek termometroek adierazten zituzten balio historikoen berri ematen zuten. Eguraldia iragartzeko erakusten den zehaztasunak garbi utzi du meteorologiari buruz gero eta ezagutza handiagoa dagoela, eta telebistetako albistegietako espazioaren %7 betetzen du dagoeneko. Hala ere, meteorologoek ez dute beti iragarpena bete-betean asmatzen, bereziki udazkena eta udaberria bezalako sasoietan, horietan izaten baita eguraldia aldakorren. Iragarpenak teknologiarik puntakoena erabiliz lortutako datu ugaritan oinarrituta egiten badira ere (sateliteak, behatokiak...), gerta daitezkeen aldaketa klimatikoen mende egongo dira beti.\nIragarpen bat egin ahal izateko lurrean eta atmosferan dauden egoerei buruzko informazio handia lortu beharra dago. Meteosat sateliteek lurraren diskoari buruzko irudi osoak ematen dituzte gauez eta egunez, ordu erdiro, espektruko hiru kanalek transmitituta, eta itsasoratzen diren ontziek eta aerolinea komertzialek ere neurketak egiten dituzte. Datuak lortzeko beste modu bat da mundu osoko meteorologi estazioek egunean bitan goi atmosferara jaurtikitzen dituzten zunda globoak erabiltzea, baita ozeanoan sakon-sakonean dagoen tenperatura neurtzen dituzten buia finkoak erabiltzea ere.\nMeteorologoak, beraz, hainbat iturri dauzka eskueran iragarpena egiteko, eta iturri horien arabera bere ondorioak aterako ditu. Barometroak milibaretan neurtzen duen presio atmosferikoa ezagutu beharko du. Anemometroak haizeari buruz zer dioen jakin beharko du, batez ere sentsazio termikoa kalkulatu ahal izateko, izan ere, hori haizearen abiaduraren araberakoa da. Psikrometroa erabiliz hezetasun atmosferikoa aurkituko du, eta hori ezinbestekoa du hurrengo orduetako iragarpena egin ahal izateko. Meteorologia aeronautikoak emandako klabeak deszifratu beharko ditu, baita itsas meteorologiako buletinak hartu ere, Beaufort eta Douglas eskaletan adieraziak. Horiez gainera, hainbat produktu berezi erabili beharko ditu (buletin agrometeorologikoa, balantze hidrikoa, irradiazio ultramorea, etab.).\nBehin datuak lortu eta gero, esperientzian oinarrituta, interpretazioa egiten da, edo, nahi bada, iragarpena. Aurrerapen teknologikoak asko diren arren, horien artean oso sistema informatiko sofistikatuak, egun gutxi batzuk lehenago baino ezin da eguraldia gutxieneko zehaztasun batez iragarri, izan ere, tenperatura eta egoera atmosferikoak baldintzatzen dituzten faktore ugariak aldatzeko aukera handia dago.\nMeteorologiak hiru informazio mota eskaintzen ditu. Alde batetik, egoera klimatiko jakin bat eragin duten kausen azalpena eta egoera horren beraren deskribapena ematen ditu; beste alde batetik, atmosfera etengabe behatzeko eta zaintzeko sistemei eskerrak (estazio eta tresna meteorologikoak, sateliteak, radarrak...), oraingo eta duela gutxiko eguraldiari buruzko argibideak ematen ditu. Azkenik, epe motzean, ertainean eta luzean eguraldiak seguruenik izango duen bilakaerari buruzko informazioa ematen du (egun bat eta hamar bitartekoa), betiere ezagutza zientifikoaren gaitasunaren eta mugen arabera, bitarteko tekniko aurreratuenetan eta meteorologo kualifikatuen esperientzia eta profesionaltasunean oinarrituta.\nAzken informazio horren barruan, balio jakin batzuk gainditzen dituzten fenomeno atmosferikoak hautematen edo aurreikusten direnean, iragarpen meteorologikoak oso garrantzitsuak eta lehentasunezkoak dira, herritarren bizitza edo ondasunak arriskuan egon daitezkeelako. Iragarpen horiek prebentzio neurriak hartzeaz arduratzen diren Babes Zibileko eta beste erakunde batzuetako agintariei ematen zaizkie, baita komunikabideei ere, jendearen artean heda ditzaten.\nEguraldiaren iragarlea baino zerbait gehiago\nEguraldiaren berri ematen duten profesionalak Zientzia Zehatzetan lizentziatuak dira, Atmosferako Zientzien adarrean, nahiz eta Batxilergoan bitarteko titulu bat ere ematen den, hiru urtekoa, Atmosferako Zientziei buruzkoa. Formazio horrek jarduera garatu ahal izateko gaitasuna ematen du a priori, baina meteorologiako Institutu Nazionaleko meteorologo, diplomatu edo behatzaileen multzo ofizialean sartu ahal izateko nahitaezkoa da ikastaro selektiboa egitea, ikastaro horretako gaiak eta mailak Munduko Meteorologi Erakundeak zehazten ditu (MME).\nMeteorologiaren oinarrizko glosategi\nGoi presioa edo antizikloia. Atmosferak egiten duen indarra (presioa) inguruan altuera berean dagoena baino handiagoa da; horrek esan nahi du eremu horretan eguraldi egonkorra dagoela.\nBehe presioa. Eremu batean presio atmosferikoa inguruan dagoena baino txikiagoa da. Fenomeno honen ondorioz egoera aldakorrak sortzen dira, eta hodei ugari eta euria ekartzen du.\nHaize laburra, orduko 110 eta 130 kilometro bitarteko abiadurarekin.\nZaparrada. Prezipitazioa, zeinean kumulu-ninbo motako hodei batetik ur tantak erortzen diren. Bere ezaugarri nagusiak dira: bat-batean hastea eta bukatzea, intentsitatea bat-batean aldatzea, eta zeruan ostarteak azaltzea eta egoera oso azkar aldatzea.\nFronte beroa. Aire masa bero bat latitude handiagoetara doanean eta aurreko ertza aire hotzagoaren gainetik igotzen denean gertatzen da. Behar beste hezetasuna baldin badago, etengabeko prezipitazioak sortzen dituzten hodei mota guztiak ikus daitezke.\nFronte hotza. Aire masa hotza bat beheko latitudeetarantz doanean eta aurreko ertza, ziri baten moduan, lurraren eta aire beroaren artean sartzen denean gertatzen da. Sistema hau igarotzen ari dela zaparradak edo, tenperatura oso baxua bada, elurra ekarriko duten hodeiak ikus daitezke. Desplazatzean aire beroa ere desplazatzen duen masa hotz honek igarotzen ari den lurraldean tenperaturak azkar jaistea ekartzen du.\nIsobara. Mapa baten gainean egindako irudizko lerro bat da, presio atmosferikoa balio berdina duten puntuak lotzen dituena.\nAzaleko mapa. Lurraren azaleko egoera meteorologikoa erakusten du. Nazioarteko konbentzioari jarraituz, azaleko maila adierazteko itsasoaren batez besteko maila hartzen da; ondorioz, gorago edo beherago dauden behatokiek beren irakurketak egokitu beharko dituzte, datuak azaleko mapakoak izan daitezen.\nAire masa. Atmosferako bolumen zabala zeinean ezaugarri fisikoen artean, batez ere tenperaturari eta hezetasunari dagokienez, desberdintasun horizontal gutxi agertzen den, eta horiek gradualak izan ohi dira. Masa batek milioika kilometro karratu dituen hedadura bat estal dezake, eta hainbat kilometroko lodiera izan dezake.\nGiro tenperatura. Irakurketa egin denean airean erregistratu den tenperatura da.\nTenperatura maximoa. Egun batean erregistratu den tenperaturarik altuena da, eta 14:00etatik 16:00etara agertzen da.\nTenperatura minimoa. Egun batean erregistratu den tenperaturarik baxuena da, eta 06:00etatik 08:00etara agertzen da.


12-16 urteko gelak\nDerrigorrezko bigarren hezkuntza (DBH) 12 urtetik 16 urterarteko etapa da. Beronekin amaitzen da Derrigorrezko Irakaskuntza Orokorra.\nEtapa hau 4 kurtsotan banatzen da. Normalean, zenbat irakasgai harenbeste irakasle izango dute eta irakasle-tutore baten zuzendaritzapean egongo dira.\nLaugarren kurtsoaren amaieran Derrigorrezko Hezkuntzaren amaiera izanik, euren lehenengo Graduatu Titulua eskuratuko dute.\nTutoretzak garrantzi berezia hartzen du ikaslearen Orientazio akademiko-profesionala ziurtatu beharraz hurrengo hasiko dituzten Batxilergo edo Ziklo Formatiboen ikasketen aurrean.\nAukerako asignaturak Informatika eta Alemana, bata edo bestea, astean bi orduz. Ingelera erreforzatzeko Natur Zientziak hizkuntza honetan ematen dira. Astean 32,5 ordu egiten dituzte kurtso bakoitzean.\nLehen zikloa 6 ebaluazioz osatzen da. DBH 3 eta 4 kurtsoak bakoitzak 3 ebaluzio dauzka. Ebaluazio bakoitzeko programazioetan ebaluaketa era eta ebaluazio irizpideak adierazten dira.\nNM750151-n jasoten dira ebaluazioarekin zerikusia duten irzpideak eta adostasunak. Ziklo amaieran irakaslegoak promozioa erabakiko du.\nDBHko lehenengo eta bigarren kurtsoko hezkuntza premia bereziei erantzuna emateko baliabidea da. Urterik urte barriztatzen da eskaera, baliabide hau lortzeko.


Juan San Martin beka — Kultura — Eibarko Udala\nJuan San Martin beka 2001 urtean jarri zen abian Eibarko Udalaren eta Udako Euskal Unibertsitatearen arteko lankidetzan. Bekaren helburua euskarazko ikerketa sustatzea da eta Jua San Martin ikerlari eibartarra omentzea. Aurtengo deialdiari buruzko informazio zehatza artikuluaren amaieran aurkituko duzu.\n2001etik 2009ra bitartean urtero egin da beka deialdia, beka urtebetekoa izan da eta bekan bi esparru desberdineko lanak aurkez zitezkeen. Ordutik hona beka deialdia urte bitik behin kaleratzen da eta bekak 18 hilabeteko iraupena du.\nHauek dira urte hauetako guztietako datuak: irabazleak, egindako ikerketa lanaren izenburua eta argitalpenetarako loturak.\n2001 urtea: Patxi Salaberri Zaraitegi. Euskal deiturategia: patronimia\n2002 urtea: Gotzon Iparragirre Burgoa. Liberalismoa Eibarren XIX. mendean. Argitalpenaren izenburua: Debarroko Oasi Liberala. Aitzindarien bila. Eibar, 1766-1876\n2003 urtea: Aitor Gerenabarrena, Asier Arregi eta Imanol Manterola. Debabarreneko landareria ibilbideen bitartez.\n2004 urtea: Idurre Alonso Amezua. Euskal literatur sistema eta hierarkizazio prozesuak irakaskuntzan.\n2005 urtea: Joxe Azurmendi Otaegi. Humboldt: hizkuntza eta pentsamendua\n2006 urtea: Maia Duguine Haristoy. Argumentu isilen tipologiatik orotariko teoriara\n2007 urtea: Aitzol Loiola Idiakez. Gaztedia Eibar herriaren giza eraikuntza eraldakuntzan.\n2008 urtea: Ikerketa esparruak: Artea eta Mendizaletasuna. Epaimahaiak aho batez erabaki zuen beka hutsik lagatzea.\n2009 urtea: Javier Muñoz Fernandez. Gerra osteko Euskal Herrian eraikitzea: Eibarko berreraikuntza lanak.\n2011 urtea: Haritz Monreal Zarraonandia. Mendizaleen literatura: narratiba biografikoaren azterketa konparatiboa lana. Burutu gabea.\n2013 urtea: Maialen Odriozola Martija. Pantaila bete ahots. Ikerketa esploratzaile bat eibar.org-en inguruan\n2015 urtea: Josu Ozaita Azpiroz eta Jaime Altuna Ramirez. Itzalitako kalabazen berpiztea. Arimen gau, Halloween eta Gau Beltzaren haur ospakizunen ikerketa etnografikoa.\n2017 urtea: Ikerketa esparrua: Arkeologia. Epaimahaiak ahobatez erabaki zuen beka hutsik lagatzea.\n2019 urtea: Josu Martinez.\n2021 urtea: Ikerketa eparrua: Filosofia. Deialdia kaleratuta. Bekara proposamenak aurkezteko epea irailaren 1etik urriaren 12ra, biak barne. Informazio osoa HEMEN.


🥇 langileen kontabilitatea eta kontrola\nBalorazioa: 4.9. Erakunde kopurua: 119\nLangileen kontabilitate eta kontrol bideoa\nLangileen kontabilitatea eta kontrola agintzea\nLangileen kontabilitate kontrola modu eraginkor eta txukunean burutuko da gure espezialista nagusiek garatutako USU Software sisteman. Langileen kontabilitate eta kontrolaren arabera, beharrezkoa da USU Software datu-basean eskuragarri dagoen funtzionaltasun anitza erabiltzea, edozein formatu eta edukitako dokumentuak automatikoki sortzea sortuz. Kontrola duten langileen kontabilitateari dagokionez, USU Software sistemaren programan jarraipen prozesuan aukera osagarriak sartzeko aukerak asko laguntzen zaitu. Egungo langileek nabarmen ordezkatzen dituzte beren langileak herrialdeko eta munduko krisi egoerarekin lotutako jarduerak urruneko formatura eraman ondoren. Egungo egoerak negozio maila guztiak larriki elbarritu zituen, negozio txiki eta ertain batzuen arabera bizirik irauteko aukerarik utzi gabe. Pandemiaren egoera kritikoa bihurtu da erreserba funts bat prestatzea lortu ez zuten enpresen gainbehera ekonomikoari dagokionez denon arabera. Gehien lortu zuten enpresak garapen berria hasi berriak ziren eta herrialdean eta munduan larrialdirik izanez gero finantza-erreserbarik ez zuten. Ekintzaileei laguntzeko gai politikoa, haien eskaera jaitsi eta gizartearen premia maila nabarmen jaitsi zen, mundu mailan eztabaidatu zen, ez baitzen jarduera-alorreko lehen beharra. Ildo horretatik, irteera aurkitzeko garrantzia gutxieneko kostuak murriztea eta konpainiak urruneko funtzionamendu modura aldatzea izan zen. Enpresa askorentzat gertakari hau benetako salbazioa izan zen, errentagarritasuna konpondu, alokairu eta erabilgarritasun kostuak murriztu eta laneko lankideak aurreztu baitzituen oinarrizko lehengaien ekoizpenaren arabera eskaria mantenduz. Urruneko lanerako trantsizioa dirudien bezain erraza izan zen, langile askok, urruneko modura pasatuta, laneko zuzeneko erantzukizunak alde batera uzten hasi ziren, erakundearen maila are gehiago jaitsiz. Enpresetako arduradunek ezin izan zuten gertaera masibo hau alde batera utzi eta gure enpresarengana jotzen hasi ziren gauzak ordenatzen lagunduko zuten funtzionalitate osagarriak garatzeko eskaera egiteko. Gure enpresako langileak adi egon ziren hurbildu ziren bezero guztiekin eta desio ugari entzun zituzten, horiei esker esan dezakegu eta langileak kontrolatzeko eta kontrolatzeko USU Software sistemaren programaren funtzionalitate osagarria garatu dugula. Monitorizazio prozesuaren osagai nagusi bihurtu ziren ezaugarrien zerrenda jakin bat biltzea lortu zen, eta ikuspegi berezi bat eta funtzionaltasun hautaketa zehatza eskatzen zuten jarduera mota ez estandarra zuten enpresak ere kontuan hartu behar ziren. Langileen kontabilitatea eta kontrola hasi aurretik, langileei jakinarazi behar zaie jarraipena egingo dietela diziplina ezartzeko eta lanaldiari begirako ordena ezartzeko. USU Software oinarriak, gaitasun osagarri ugari dituela, eguneroko errutina betetzeari buruzko kontrola aktiboki mantentzeko gai izango da lanari dagokionez beharrezko ordu kopurua egiteko aukerarekin. Ekintzaileek argi ikusi dezakete langile bakoitzaren pantaila eta ikusi nork eta zer egiten duen lanaldian USU Software sistemaren programan. Langilearen kontabilitatea eta kontrola antolakuntzako zuzendaritzak jasotako informazioa aldiro deskargatuz egin beharko da. USU Software datu-basean grafikoak modu eraginkor eta eraginkorrean sortzeko gai zara pertsona batzuek elkarren artean egindako lanarekin alderatuta. Horrela, posible da, koloreen definizioaren arabera, nork bere laneko betebeharrei buruz kontzienteagoa den eta nor bihurtu den langile lasaia bilakatzea kalkulatzea, lanerako denbora norberaren gaietara bideratuz. Diagramak berdearen maiztasuna erakusten du, zure langileen lan aktiboa adierazten duena. Horiaren presentziak nolabaiteko erlaxazioa eta lan-fluxua eta hainbat lan-prozesuren eraketa motela dela adierazten du. Kolore gorriari dagokionez, konfiantzaz esan dezakegu bideo pertsonalak, hainbat joko eta onartezinak diren beste programa batzuk ikusi zirela ikusteko moduan. Arreta jarri behar ez zenukeen kolore bakarra tonu morea da, taulan egoteak bazkaltzeko ordua adierazten du. Egutegi hau egunero aztertu ondoren, ulertu ahal izango duzu langile guztiek beren laneko zuzeneko betebeharrak betetzearekin zer nolako harremana duten. Ildo horretan, arrazoia izango duzu gertatzen ari dena ulertzeko, langileekin elkarrizketak egin ondoren dirua merezi gabe jasotzen duten pertsonen kaleratze masiboak egin arte, erakundearen egoera ekonomikoa gutxituz. Horrela, erakundean kontrola eta ordena ezarri ahal izango duzu epe luzerako zure bazkide eta laguntzaile bihurtuko den USU Software sistemaren gaitasun modernoak erabiliz. Langileen kontabilitateari eta kontrolari buruzko zalantzarik izanez gero, beti jar zaitezke harremanetan gure espezialista espezialistekin, laguntza eskatzeko, telefonoz planteatutako edozein arazo konpontzen baitute. Langileak kontabilizatzeko eta kontrolatzeko hainbat metodo erabiliz, zure taldea sortu dezakezu, langile kualifikatu eta arduratsuek osatua. Edozein finantza-transferentzia enpresako administratzaileen kontuaren eta kontrolpean egongo dira, zeinak egoerak eta kutxako liburuak ikusi ahal izango baitituzte, egunaren hasieran saldoa egunero finkatuta. Enpresaren kudeaketari edozein dokumentu-fluxu hornitzeko gai zara, posta elektronikoz bidaliz. USU-Soft datu-baseak jasotako informazioa prozesatzen du eta hiruhilekoen arabera zerga eta estatistika txostenak bidaltzen ditu legegintzako erakundeen webgunera igotzen direnean. Langileen eta kontabilitate kontrolaren erregistroek enpresa askok aldi zail bat gainditzen laguntzen dute zentzu guztietan, eta horrek etengabeko erregulazioa eta laguntza ekonomikoa behar ditu. USU Software sistema programaren garatzaileek aukera ematen diete kontabilitateari eta jarraipena egiteko langileei laguntza eskatzen duten edozein formatutako eta eskalako enpresei. Doako softwarearen berezitasuna konfigurazio sinplean datza, funtzionaltasun aldetik ulergarria baita espezialisten laguntzarik gabe, eta USU Softwarearen oinarriak harridura du bere prozesuan zehar konplexuenak diren gaitasun anitzekin. Ezarpen bat dago USU Software sistemaren programan, premiazkoa izanez gero zuzendu daitekeena kontrol laukiak gehituz hainbat aukera gaitu eta desgaitzeko zure nahierara. Enpresa askok, negozioaren maila edozein dela ere, IMS oinarri bat ezarri nahi dute kontrol eta gainbegiratze gaitasun osagarriekin, ondorengo dokumentu-fluxu kalitate handiko eta eraginkorra lortzeko. Urruneko lanera igarotzean, zure taldearen lanaren oinarri osoa aldatu egiten da USU Software sistemaren programan, eta horrek langileek elkarren artean elkarreragiten laguntzen dute. Zure enpresarentzako USU Software sistema erostearekin batera, langileen erregistroak gorde eta egindako lanaren kalitatea eta egunerokoa kontrolatu ahal izango dituzu.\nPrograman, zure bezero base pertsonala sor dezakezu pertsona juridikoentzako banku datuekin. Hartzekodun eta zordun moduan dauden zordunei dagokienez, zorraren zenbatekoa baieztatzeko dokumentazioa osatzen hasten zara. Formatu eta helburu desberdineko akordioak doako softwarean eratu ahal izango dira, beharrezkoa den neurrian erabilera-epea luzatuz. Diruzkoak ez direnak eta diruzaintzako fondoak zuzendaritzaren kontrol estuan gastatzen dira.\nPrograman, langileen erregistroak gordetzen dituzu lanpostu zuzenen deskribapenen ezarpena kontrolatzeko eta kontabilizatzeko. Salgaien izen posizionalak biltegian eta lokaletan dagoen kantitatearen arabera identifikatzen laguntzen duen inbentario prozesua dago. Inportazio prozesua erabiliz, azkar hasi ahal izango duzu dokumentazioa datu base berri batean sortzen, soberakinak transferitu ondoren. Datu basean dokumentazioa sortzen hasi aurretik, sarbide pertsonala lortu behar duzu lehendik dauden langileentzako saio hasiera eta pasahitz moduan. Konfigurazio sinple eta ulergarria izanik, funtzionaltasuna zuk zeuk azter dezakezu espezialisten laguntzarik gabe. Erabiltzaileek beharrezko lan-fluxua osatzeko gai dira ohiko bezeroen errentagarritasunari buruzko txostenak.\nDatu-basearen proba demo bertsioak funtzionaltasunaren azterketa azkarra egiten du freeware nagusia erosi aurretik. Garatutako mugikorretarako aplikazioak edozein distantziatara, langileen erregistroak eta zuzeneko eginbeharrak betetzearen gaineko kontrola mantentzen laguntzen du.\nHainbat formatutako mezuek bezeroei kontabilitateari buruzko informazioa ematen diete kontrol gisa.\nTelefono automatiko bat dago, eta horren laguntzarekin posible da enpresaren izenean bezeroei langileen kontabilitatea eta kontrola jakinaraztea.\nTerminal bereziek hiriaren kokapen egokian kokatutako hainbat funts transferentzia onartzeko gai dira. Oinarriaren diseinua hain estilo modernoan garatzen da, doako softwarea erosi nahi duen jende ugari erakartzen laguntzen baitu. Idazteko abiadura handitzeko kurtsorea bilatzailean jartzen kokapenaren izena idatziz. Langile bakoitzaren monitorea bere laneko zuzeneko erantzukizunekiko duen jarrera identifikatzeko gai zara. Langileen errendimendu akademikoa eta errendimendu maila alderatzeak datu basean funtzio berezi bat ahalbidetuko du. Grafikoen, diagramen eta taulen beste plan bat sor daiteke langileek lan egiteko maila zehazteko.\nItxura antzemateko funtzio berezi bat dago, eraikinaren sarreran bisitariaren inizialak ezagutzea ahalbidetuko duena.\nLan jarduerak burutzeko prozesuan, jasotako informazioa disko aldagarri batera igotzen hasten zara, ihes edo larrialdi kasuetan. Programak langileen kontabilitateari eta kontrolari buruzko edozein zalantza ulertzen lagunduko dizu, monitorizazio gaitasun modernoak izanik. Nominari dagokionez, erabiltzaileek kalkulu berezi bat egin dezakete adierazpenaren arabera hobari osagarrien sortzearekin. Zuzendariek bezeroen mezuak jasotzen dituzte, langileen errendimenduari eta bezeroarentzako zerbitzuaren kalitateari buruzko iritzia emanez.


2015(e)ko Martxoaren 26a - 2015(e)ko Ekainaren 15a\nBilboko Euskal Museoak “Emakumea lanean” argazki-erakusketa aurkezten du, Vitoria-Gasteizko “Pilar Aróstegui” Udal Artxibategiko irudiekin, eta BBK Fundazioak ekoitzi eta atondua.\nErakusketa zuri-beltzeko berrogei irudiz osatuta dago, eta, horietan, Euskal Herriko emakumeek XX. mende hasierako bizitzako hainbat esparrutan egiten zituzten lanetako batzuk ikus daitezke.\nIa ehun urte igaro dira erakusketako argazkietatik gaur egunera arte. Aldi horretan, aldaketa sakonak izan dira emakumeari eta lan munduari dagokienez. Emakumezkoak lan munduan sartzea XX. mendeko aurrerapauso handienetakoa izan zen, zalantza barik.\nErakusketari esker, eraldaketa hori egiaztatu daiteke. Iraganeko irudiak dokumental bihurtzen dira, eta, horrela, egungo belaunaldiak historiaren, etnografiaren eta soziologiaren esparruan sar daitezke. Administrazioko eta merkataritzako lanetan jardun zuten aitzindariak ezagutzeko aukera ematen du, baita tradizioagatik emakumeen berezko lantzat hartzen zirenetan jardun zutenak ere, adibidez, txokolate-dendako saltzaileak, kapelak eskuz egiten zituztenak edo josteko makinari eragiten ziotenak.\nLanda-inguruari eta itsasoari lotutako lanak ere islatzen dira erakusketako argazkietan; izan ere, emakumeek, behintzat gizarte klase apalenetakoek, indar handia izan dute mendeetan leku horietan, eta gaur egun ere badute. Irudietako batzuetan, emakumeak zeregin latzak gauzatzen agertzen dira, adibidez, kaian zamalanetan edo soloak goldatzen.\nErakusketak emakumeek kulturaren, dantzaren, munduan izan duten presentzia ere islatzen du, operetako dantzarien irudien bitartez.\n“Emakumea lanean” erakusketan aurkezten diren argazkiak hainbat argazkilari profesionalen lana dira: Ceferino Yanguas Alfaro (Fitero 1889–Vitoria-Gasteiz 1970) , Enrique Guinea Maquibar (Vitoria-Gasteiz 1875–1944) eta Salvador Ramón de Azpiazu Imbert (Vitoria-Gasteiz 1867–Madril 1927) argazkilarienak, besteak beste. Artista horiek eguneroko bizitzaren alderdiak islatzen jakin zuten, obrei asmo sortzailea gehituta, eta horrek are baliotsuago bihurtzen ditu.\nArgazki-erakusketa eguneroko bizitzaren objektuekin aberastu eta gauzatu da, eta bakoitzak istorio pertsonal bat dauka atzean, emakumeek jardun duten lan-esparruaren barruan: kaleak, landa, saltokiak, tailerrak, erietxeak eta antzokiak. Gaur egun, iraganeko memoria bizia bihurtu dira, Euskal Museoak egindako bilketa eta kontserbazio lanari esker.\nIkusi: Emakumea Lanean LIBURUXKA


Esana desegiten ala ‘desesana’ egiten? - Deia\nEsana desegiten ala ‘desesana’ egiten?\nGIPUZKOAKO, ARABAKO, BIZKAIKO ETA NAFARROAKO MINTZALAGUN TALDE ugari ibili ziren atzo durangoko azokatik bueltaka\nunai gonzalezen erreportajea 17.12.2019 | 20:17\nMintzalagun talde bat ginkanako galderei erantzun bat bilatzen. Oskar González\nMintzalagun talde bat ginkanako galderei erantzun bat bilatzen.\nAutotik beribilera eta oha-tzetik ohera. Euskal Herriko toki anitzetako mintzalagunak eta berbalagunak ezinbestean gurutzatu ziren atzoko egunean Durangoko Azokan Euskaltzaleen Topaguneak antolatutako ekimen baten bidez.\n"Ni Bartzelonan jaio nintzen eta 15 urterekin heldu nintzen Lasartera, baina duela lau urte arte ez nintzen euskaraz ikasten hasi", azaldu zuen Txema Soriano 39 urteko oriatarrak. "Erretiratu ostean sartu nintzen AEKn euskara ikasteko, eta hasiera oso gogorra izan zen. Orain, Mintzalagunean nago euskara mantentzeko", aitortu zuen Zalduendoko 77 urteko Jose Luiz Lopez de Luzuriagak.\nBai, ikusi berri den moduan, euren artean berez zerikusirik ez duten bi errealitate, euskararen eskutik batu ziren atzo. Gauzak horrela, Gipuzkoako, Arabako, Bizkaiko eta Nafarroako mintzalagunek bi aukera izan zituzten: ginkana baten parte hartzea edo poteoa egitea Durangoko tabernetatik; gehienek, aurrenekora jo zuten.\nGinkanako galderei erantzun bat bilatzen zegoen bitartean, Olaia Ruedak, 28 urteko algortarrak, ezezagunekin, lotsa dela eta, erderaz hitz egiten duela aitortu zuen: "Ni anbulategian edo udaletxean gazteleraz min-tzatzen naiz, pentsatzen dudalako beste pertsonak konturatzen direla egiten ditudan akats guztiez". Gainera, ez du ahazten behin liburutegi batean gertatutakoa: "Euskaraz hitz egiten saiatu nintzen, eta ordenagailu bat eskatu nuen Internet erabili ahal izateko. Gaizki espresatu nintzenez, arduradunak esan zidan: zuk badakizu euskaraz ala ez?". Alabaina, Doneztebeko 52 urteko Mari Jose Otxandorena, lasai aski ibiltzen da egunero euskaraz: "Euskara ikasi nuen etxean, eta lan egiten dudan zahar-egoitzan denok egiten dugu euskaraz. Dena den, iraganean erderaz egiten genuen, ez dakit zergatik gertatzen zen hori".\nMintzalagunek bizi diren testuinguruaren arabera sentsazio ezberdinak dituzten aldetik, zein hizkuntzatan pentsatzen dute? Esaterako, Sorianok, bere burmuinean bi botoi dituela ain-tzatetsi zuen: "Bi zatitxo ditut nire burmuinean, bakarrik da bata ala bestea piztearen kontua. Jatorriz gaztelera dakit, baina euskaraz beldurrik gabe hitz egiten ausartu nintzenetik, beti dago nire burua horretarako prest". Halaber, bestelako egoerak ere badaude. "Oraindik zalantza daukat euskara dakidan ala ez. Une honetan adibidez buruan euskara daukat, baina beste momentu batzuetan ez da berdina", helarazi zuen Lopez de Luzuriagak. Olatz Ruedak ere, zalantzak dituela berretsi zuen: "Erdi-erdi, ba-tzuetan euskaraz pentsatzen dut eta beste askotan erderaz. Gainera, orain C1 maila prestatzen ari naizela, maiz konturatzen naiz erderaz pentsatzen dudala gero euskarara itzultzeko".\nEsana desegin, ala desesana egiten dute mintzalagunek? Galdera konplexua izan baliteke ere, bien-tzako erantzuna dutela erakutsi zuten atzo Durangoko kaleetan.


ZIRIKATZEN DUGUN LEHEN AGINTEA | herria | GAUR8\nZIRIKATZEN DUGUN LEHEN AGINTEA\nEzagutu nituenean harridura eragiten zidaten. Sumatzen nuen inguratzen zirenean urduri jartzen zirela denak, txiki eta handi. «Ikusi, ikusi, buruhandiak!». Ez ikusteko modukoak balira bezala. Pixka bat handitu orduko konturatu nintzen barruan buru txikiagoa eta begi txikiagoak zituztela, egiatakoak. Eta nire jolas bihurtu zen barrukoa ikustea eta, aukera sortuz gero, nire hatz txikia begian sartzea. Jendeak oso aurpegiera arraroa jartzen du hatza begian sartzen diozunean. Koskortzen joan orduko gure artekoa aldatzen joan zen. Maite genuen buruhandiak zirikatzea; barrikada egiten genuen kale estuetan, erraldoi eta buruhandiak pasa ez zitezen. Beldurraren bertigo atsegin hori sentitzen genuen paretaren kontra hartzen gintuztenean, eta hurrengo barrikada are latzagoa izango zela erabakitzen genuen une horretan bertan. Buruhandiena da haurtzaroan publikoki zirikatzen den lehen agintea, lehen iraultza txikia, pasatzen dugun lehen marra gorria. Buruhandiak garaitzen ditugunean, prest gaude bizitzaren barrikadarako.


Besteekiko errespetua | El Diario Vasco\nEgin nahi duzuna nahi duzunean: gainerakoek zu errespetatzeko betebeharra dute\nARANTXA URRETABIZKAIA Lunes, 18 febrero 2019, 10:45\nTxikitan, etxean euskara erabiltzen zen hizkuntza bakarra izanda ere, gure aita zenak pentsatzen zuen gure gaztelerak ona behar zuela izan, dotorea, eskolako monjek edo gainerako elebakarrek erabiltzen zutena bezain ona. Hobea, ahal bagenuen. Era berean, jendartean onartuak izango baginen, jendetasunaz jokatu behar genuen, hor ere ingurukoak baino modu zorrotzagoan, edozein esparrutan. Errespetua egunero, atsedenik gabeko jardunean, irabazi behar zen.\nGizartearen bazter batean jaio izanak eskakizun horiek zituen gure aitarentzat: errespetua irabazi egin behar genuela, ez zitzaigula berez etorriko, ez zigutelako oparituko. Horregatik irakasten ziguten zer egin jendartean, kalean, eskolan, horrek etxe barruan egiten genuenak baino garrantzi handiagoa zuelako. Hamaika aldiz handiagoa. Kalean zegoen auzitan errespetua, ez etxean.\nSeguru asko, gaur haurren heziketaren ardura duten guraso gehienek pentsatzen dute errespetua berezkoa dela edonorentzat, egiten duena egiten duela ere, eskubide hori dakartela besapean jaioberriek, ez dutela errespetatuak izateko ezer berezirik egin behar. Ezta gainerakoei errespetua adierazi ere.\nHori baita jendetasuna, elkarrekiko errespetuak agintzen duen jokaera, beti ere modu adostu batean, usadio zahar eta berriek finkatutako moduan. Errespetua merezi duzu, zuk gainerakoak errespetatzen ez badituzu ere. Zuk jarri trenean kirol oinetakoz jantzitako oinak pareko aulkiaren gainean, lasai, lokatz eta guzti, entzun zure sakelako tramankulua autobusean entzungailuak jarri gabe, egizu zarata kalean edo bota lurrera eskutan traba egiten dizun hori.\nEgizu nahi duzuna nahi duzunean, beldurrik gabe, jakinda gainerakoek zu errespetatzeko betebeharra dutela. Egia da, era berean, zahar askorentzat gazte guztiak direla susmagarri eta ez dutela azaltzen gazteekiko beraientzat eskatzen duten errespetua. Ahulak dira, ordea, eta gutxitan adieraziko dute gazteekiko gaitzespena ez bada marmarrean.\nMarmarrean esango dute gaurko gazteak aurreko belaunaldietakoak baino zabarragoak direla, ez dakitela jendetasuna zer den, ez dutela jendartean bizitzen ikasi, basatiak direla. Gaizki hezi dituztela etxean, eskolan, norberaren bilobak salbu, horiek aingeruak baitira. Errespetua, berez zor zaigu guztioi edo egunero irabazi behar den zerbait da?